Абдураҳим Пўлат: Ўзбекни қайтадан оёққа турғизиш учун олиб бораётган курашимизга, ҳеч бўлмаса, “Пойма-пой” фильмидаги Зуҳрадан ўрнак олиб қўшилинг! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n”Юзга юз минг” кампанияси - 26 February 2012\n06:01 - Абдураҳим Пўлат: Ўзбекни қайтадан оёққа турғизиш учун олиб бораётган курашимизга, ҳеч бўлмаса, “Пойма-пой” фильмидаги Зуҳрадан ўрнак олиб қўшилинг!\nИкки йилча аввал Ўзбекистондан келган танишларимдан бири “Пойма-пой” номли фильмнинг дискини олиб келганди. У фильмга, фильмдан хам кўпроқ, унда бош ролни – Зуҳра исмли қизнинг ролини ўйнаган Севара Солиевага қойил қолдим. Шу қиз туфайлигина тарихда қоладиган, аслида, анчагина ибтидоий сценарий асосида яратилган фильмнинг қисқача мазмуни шундай.\nЗамонавий ўзбек бойларидан бирининг Лондонда ўқиб, ўша ерда ишлашга қолган ўғли таътилга Тошкентга келади. У бу ерда мутлақо тасодифан меҳмонхонада фаррош, ресторанда официантлик қилаётган Зуҳра билан тўқнашиб қолиб, уни камситади. Учинчи тасодифий учрашувда Зуҳра йигитдан яхшилаб қасдини ҳам олади. Аммо, кейин маълум бўладики, Зуҳра у йигитнинг ота-онасини ўйида хизматкорлик қиладиган бева хотиннинг қизи экан.\nЗуҳрони ўз уйида, хизматкор онасига ёрдам бераётган пайтда кўрган йигит, “пойафзалимни ипини боғлаб қўй”, деб қизга иш буюради. Буни камситишдан ҳам кўпроқ ҳақорат деб билган Зуҳра қўлидаги супурги билан йигитга ташланади. Йигит бироз орқага қочиб, каратечилар позасига туриб олганидан қиз қўрқиб кетса ҳам, бир кафтининг орқаси билан кўзларини бекитиб олиб, иккинчи қўлидаги супурги билан пала-партиш ҳужумкор ҳаракатлар қилишни давом эттиради, аммо чекинмайди.\nФильм – классик “хэппи-энд”лардан, охир-оқибатда йигит Зуҳрага уйланади. Аммо, мени таъсирлантирган, ҳайратга солган нарса бу эмас, бояги супургили жанг эпизоди. Мени тушуниш учун ўша эпизодни кўриш керак.\nҚўрқув ичидаги Зуҳранинг бир қўли билан кўзларини бекитиб олиб, иккинчиси билан йигитга ҳужум қилишга интилиши – эсдан чиқмайдиган саҳна, мардлик рамзи эди.\nБу фильмни биринчи кўришдаёқ, “Ўзбек қачон ҳеч бўлмаса шу Зуҳрачалик ўз қадр-қиймати учун курашадиган халқ бўлади” деб ўйлаб қолдим. Айнан ўша кунларда Қирғизистон жанубида ўзбеклар қирғин қилинди, нега ўзбекнинг Эркин Воҳид ва Абдулла Ориф каби миллатчилари жим туришибди дея Тошкентдаги сафдошларимдан сўраб, “улар ўзбеклар билан иши бўлмаган Ислом Каримнинг назаридан қолишдан қўрқишади”, деган жавобни олдим.\nМенинг ҳаёлимда эса, бировнинг назаридан қолишдек аҳмоқона нарсадан эмас, карате позасида туриб олган йигитдан қўрқса ҳам, қўрқмаётган қиз - Зуҳра турарди.\nЭнди асосий мавзуга ўтаман.\n1990 йилнинг сўнги кунларидан бирида “Ўзбекистон мустақил диктатура остонасида” номли мақола ёздим. Мақсадим – бундай диктатуранинг олдини олиш йўлида ҳамма демократларни, демократик мустақиллик истаганларни бирлашишга ундаш эди. Аммо, кўпчилик яқинда мустқил бўлишимизни, бунинг устига, Горбачев бошлаб берган демократик жараёнлар орқага қайтиб, диктатура қайтиб келиши мумкинлигини мутлақо ҳаёлига ҳам келтирмагани сабабли, огоҳлантиришларимга эътибор берилмади.\nБир йил ҳам ўтмасдан, айтганимдек, мустақил бўлдик.\nЯна бир йил ўтмасдан, Пўлат Охунни қаммоқа ташлаган, менга қарши суиқасд уюштириб, бир неча ойга бўлса ҳам сиёсий фаолиятдан четлаштиролган Ислом Карим осонлик билан Совет замонидаги каби диктатурани тиклаб олди. Табиий, ичимиздан чиққан хоинлар аллақачон бунга замин яратиб берганлари ҳам ҳақиқатдир.\nЎша пайтда оддий ўзбеклар, демократлардан ҳам кўпроқ, Ислом уламоларининг гапига қулоқ солишарди. Аввалги хотираларимда ёзганимдек, мен уларга мавжуд режимга қарши биргаликда курашиш лозимлигини, акс ҳолда, мавжуд режим бизни йўқ қилолса, кейин навбат ўзларига келишини гапирдим. Йўқ, - дейишди улар очиқчасига. - Ҳозир Ислом Карим динга йўл бермоқда, масчитлар ва ҳатто мадрасалар қуришга рухсат бермоқда, биз уни тўла қўллаб-қувватлаймиз. Бутун Ислом дунёсининг кўзи ўнгида Ислом Карим бизни йўқ қилишга журъат этолмайди.\nАммо, ҳамма нарса яна мен айтгандек бўлди.\n20 йиллик диктатура натижасида Ўзбекистон ҳароб давлатга айланди, эди ўзбекларни мардикорлар миллати деб танишади. Биз ташкил қилган “Ҳаракат” агентлигининг хабарлари билан танишиш имкони борлар биладики, Ялпи Ички Маҳсулот ҳажми бўйича қозоқлардан 6-7 (!!!) баравар орқада қолдик, иқтисоднинг бошқа кўрсатгичлари ҳам давлат сифатида чўкиб бораётганимизни кўрсатмоқда.\nБироқ, 2010 йил июнь ойида бир ҳовуч қирғиз фашистлари ўзбекларни Ўзбек бўлгани учун тириклайин ёқиб, аёллармизни Ўзбек бўлгани учун зўрлаб, ўзбекларни Ўзбек бўлгани учун қирғин қилишгганда, уларга қалқон бўлмадик, уларга ёрдам қўли чўзмадик, тамошабин бўлиб қараб ўтирдик ва миллат сифатини йўқотдик.\nҲа, Ўзбек - миллат сифатини йўқотди.\nЎзбекистон мустақил диктатура остонасида деб айтганимда, қулоқ солмаганлар, мана энди мустақил диктатурада ўтиришибди.\n20 йил аввал Ислом уламоларига мавжуд режим қарши биргаликда курашиш лозимлигини, акс ҳолда, мавжуд режим бизни йўқ қилолса, кейин навбат ўзларга келишини гапирганимда, қулоқ солишмади. Мана энди уларнинг ҳаммаси жисмоний йўқ қилинди.\nХудди шунга ўхшаб, Ўзбек миллат сифатини йўқотгани ҳақидаги ҳозирги сўзларимга эътибор бермайдиганлар кўпчилик бўлишини биламан. Чунки, миллат сифатида аҳволимиз шу - миллат сифатини йўқотганимизни ҳам англамаймиз.\nАл-Бируний, Ал-Хоразмий, Ал-Бухорий, Амир Темур, Улуғбек, Бобурнинг авлодларини кўзимиз олдида бир гуруҳ ифлослар тириклайин ёқса, аёлларимизни зўрлашса, қирғин қилишса, энди бизни тарихий ерларимиздан ҳамманинг кўзи олдида сиқиб чиқаришаётган бўлса-да, биз тамошабин бўлиб ўтирсак, бизни ҳеч ким МИЛЛАТ деб тан олмайди.\nФақат бирликчилар Ўзбекнинг ҳимояси учун овоз чиқаролдилар. Қирғизистон жанубига Ўзбек Армиясини олиб киришни талаб қилиб, қирғиз фашистларини тўхтатолдилар.\nФақат бир гуруҳ бирликчи-эзгуликчилар 30 миллионлик Ўзбек номидан Қирғизистон элчихонаси олдида норозилик акцияси уюшириб, “Ўзбекларга қарши геноцид тўхтатилсин!” дейишга журъат этолдилар.\nФақат бирликчи шоиримиз Юсуф Жума “Кечир қасос муқаррардир хешим менинг, Бобуримдан қолиб кетган Ўшим менинг” деб Ўзбекнинг айтиши керак бўлган сўзларни айтолди.\nМиллат сифатимизни йўқотдик, уни тиклашимиз шарт. Бошқа йўл йўқ. Аммо, бу иш осон эмас.\nБу йўлда Армия ҳам керак бўлади, Норозилик акциялари ҳам, Қасос ҳам.\nБу ишни фақат бирликчилар, фақат эзгуликчилар ёки Юсуф Жума бажаролмайди. Ва бу иш - бир кунлик, бир қадамлик иш эмас. Чунки, миллат бўлиш осон бўлмаганидек, миллат сифатини йўқотиб, уни қайтадан тиклаш учун курашиш ҳам осон эмас.\nМиллат душманлари қўлида бўлган ҳокимиятни Ўзбек ўз қўлига олиши, миллат сифатига қайтадан эришиши керак. Ёмғирдан кейинги қўзиқориндек кўпайиб кетаётган миллат хоинларидан тозаланишимиз, керак бўлса уларни йўқотишимиз лозим. Чегаралари сунъий, табиий бойликлари кам, оддий сув масаласида ҳам қўшниларга қарам бўлиб қолган, аҳолиси тез ўсиб бораётган Ўзбекистонни оёққа турғизиш шарт.\nБундай ишни миллатнинг иштирокисиз қилиб бўлмайди.\n“Абдураҳим Пўлат гапни яна айлантириб келиб, одамлардан садақа сўрамоқчи” дейдиганлар топилишини ҳам биламан. Мен ҳеч қачон, на ўзим учун, на миллат учун, бирон нарса сўрамаганман, сўрамайман ҳам. Шу сабабли гапнинг пўскалласини айтаман.\nЎзини Ўзбек деб ҳисоблайдиганлар - Ўзбекни қайтадан миллат сифатига қовуштириш учун курашаётганлар сафига қўшилишлари, бунинг учун, энг камида, бу курашни моддий таъминлашда иштирок этишлари керак.\nАслида, бу уларнинг мажбуриятидир.\nБу курашда иштирок этишни оммавийлаштиришга эришишимиз шарт. Бир маҳаллар хор қилиниб, ўз юртидан ҳайдалаган, аммо юз йиллаб бўлса ҳам курашиб, дунёни бошқарадиган даражага чиққан бир “кичик миллат” ҳам айнан шу йўлдан ўтган.\nАммо, биз бу йўлни тезроқ ўтишимиз керак.\nЭркин Воҳид ва Абдулла Ориф каби “миллатчилар” Ислом Каримнинг назаридан қолишдан қўрқиб, миллатдан юз ўгиришгани каби, муҳожирликда меҳнат қилаётган ўзбекларнинг катта қисми “Бирлик” ва “Эзгулик”га ёрдам берганимиз маълум бўлиб қолса, Ўзбекистонга борганимизда бошимиз балога қолмасин дея Ўзбек эканликларини унутишга тайёр бўлганларини ҳам биламан.\nАйнан уларга гапираман: Ҳеч бўлмаса, “Пойма-пой”даги Зуҳрадан ўрнак олинг, топталган қадр-қийматимизни тиклаш ҳамма нарсадан юқори эканлигини тушунинг.\nВақти келади, бизга ёрдам беришни истаганлар навбатга туради. Ҳа, навбатдаги башоратимга ишонаверинг, айнан шундай бўлади. Ана ўшанда Ўзбек - миллат эканлигини кўрсатган бўлади, ана ўшанда Ўзбек - ғалаба қозонган бўлади.\nАввалги чақириқларимда бизга ёрдам беришни истаганлар ўз ёрдамларини АҚШда ҳомийлик ташкилоти сифатида рўйхатга олинган “Uzbekistan Associates – Harakat” (Uzah) ташкилоти номига ёзилган чек ёки «Money order» воситасида шу ташкилотнинг адресига юборишлари мумкинлигини айтган эдим. Ҳозир маъсулиятни тўла ўз елкамага олиш ниятида, ҳамма жўнатмаларни шу ташкилотнинг раҳбари (президенти) номига, яъни менинг номимга, қуйидаги шаклда юборишингиз лозимлигини билдирмоқчиман. (Дарвоқе, ҳали ҳам Совет замонида Москвада берилган чет эл паспорти билан яшаётганим учун исми-шарифим, юмшоқроқ қилиб айтсам, ғалати ёзилади):\nЎзбек миллиардерлари Алишер Усмонов ва Искандар Маҳмудовдан бошлаб, чет элларда меҳнат қилиб, оиласини зўрға тебратаётган оддий ўзбекларгача, ҳаммага мурожаат қиламан: Ҳар ким қўлидан келган ёрдамини берсагина, Ал-Бируний, Ал-Хоразмий, Ал-Бухорий, Амир Темур, Улуғбек, Бобур каби буюкларнинг авлоди деган номни оқлайдиган даражага қайтадан чиқамиз.\nБу ишга бош бўлоладиган “Бирлик”дан бошқа куч йўқ, яқин орада бўлолмайди ҳам.


Чўлланиш ва қурғоқчиликнинг салбий таъсирларига қарши қандай курашилмоқда? | Ўрмон хўжалиги давлат қўмитаси расмий веб сайти\nЧўлланиш ва қурғоқчиликнинг салбий таъсирларига қарши қандай курашилмоқда?\nЖорий йил 6 октябрда Президентимизнинг “Ўзбекистон Республикасида ўрмон хўжалиги тизимини 2030 йилгача ривожлантириш концепциясини тасдиқлаш тўғрисида”ги қарори қабул қилинди. Ушбу қарор билан “Ўрмон хўжалиги тизимини 2030 йилгача ривожлантириш концепцияси” тасдиқланди.\nҚарорнинг мазмун-моҳияти ва унинг соҳа ривожидаги амалий аҳамиятига тўхталишдан аввал бу борадаги халқаро аҳамиятга молик ишлар, иқлим ўзгариши ва унинг салбий оқибатлари атроф-муҳит ҳамда инсон саломатлигига таъсири хусусида маълумот беришни лозим кўрдик.\n1994 йилда Германиянинг Бонн шаҳрида Чўлланиш ва қурғоқчиликка қарши курашиш бўйича конвенция қабул қилинди. 1995 йилда Ўзбекистон парламенти Конвенцияни ратификация қилди ва у 1996 йил 1 январдан бошлаб амал қила бошлади. Бугунги кунда ер юзидаги 195 та давлат мазкур конвенцияга аъзо. Уларнинг асосий мақсади конвенция низомига амал қилган ҳолда ҳамкорликда Барқарор Ривожланиш Мақсадларига эришишдир.\nБундан кутиладиган натижа ерларни ортиқча босимдан муҳофаза қилган ҳолда, уларни озиқ-овқат, сув ва энергия манбалари билан доимий таъминлаб туришига эришишга қаратилган. Кутиладиган асос ерларни барқарор бошқариш орқали уларни нейтрал ҳолатга келишини таъминлаш, бугун ва келажакда иқлим ўзгариши таъсирларини камайтириш, табиий ресурслардан оқилона фойдаланиш ва аҳолини яхши яшаши учун қулай шароит яратиш мақсад қилинган.\nБугунги кунда ишлаб чиқаришни жадал суръатлар билан ривожланиши, аҳоли сонини ўсиб бориши, иқлимни ўзгариши ер юзида чўлланиш жараёнларини тезлаштирди. Ҳар йили ер юзи бўйича 13 миллион гектар ўрмон майдонлари йўқотилмоқда. Ерларни қурғоқчил ҳудудларда доимий деградация ҳолатлари кузатилиши натижасида 3,6 миллиард гектар ерлар чўлланган ҳудудларга айланди. Ер юзида 6 миллиард кишининг ҳаёти бевосита қишлоқ хўжалигига боғлиқ, шу билан бирга, 52 фоиз қишлоқ хўжалиги ерлари турли даражада деградацияга учраган ва бутун ер юзи буйича деградацияга учраган ерлар 1,5 миллиард кишини ҳаётига хавф туғдирмоқда.\nЕрларни деградацияга учраши, чўлланган ҳудудларни кўпайиб бориши бизни республикамизда ҳам кузатилмоқда. Хусусан, Орол денгизининг қуриши натижасида 6 миллион гектар майдонда янги Орол қум чўли пайдо бўлди. Тоғли ҳудудларда илгари ўрмонзорлар денгиз сатҳидан 700-800 метр баландликда бўлар эди. Эндиликда улар 900-1000 метр ва ундан баландроқдан бошланмоқда.\nБундан ташқари, кейинги йилларда республикамизда экологик муҳит бузилиб, тез-тез кучли шамол ва қум бўронлари кузатилмоқда. Жумладан, шу йилнинг 14 июнь куни Қорақалпоғистон Республикасининг Нукус шаҳрида ва бир қатор туманларида кучли шамол эсиб, қум бўронлари кузатилди. Бунинг натижасида бир неча кўпқаватли уйларнинг томи учиб кетди, бозорлардаги расталар бузилди. Худди шундай ҳолат 2018 йил 26-27 май кунлари ҳам юз берган эди. Бунда кучли шамол кун бўйи давом этиб, Орол денгизининг қуриган тубидаги қум ва туз заррачаларини ҳавога кўтариб, барча ҳудудларга туз ёғилди. Ўша пайтда Нукус шаҳридаги ҳаво таркибида чанг миқдори меъёрдан 5,9 баробар кўпайганлиги аниқланган эди.\nЖорий йилнинг 27 апрель куни Бухоро вилоятида, айниқса, Олот ва Қоракўл туманларида жанубий-ғарбий йўналишда шамолнинг тезлиги секундига 15-25 метр тезликда бўлиб, ижтимоий соҳа объектларига, аҳоли яшаш хонадонларига ва дарахтларнинг ағдарилиши натижасида автотраспорт воситаларига жиддий зарар етказди.\nСурхондарё вилоятида «афғон шамоли» деб аталувчи иссиқ гармсел шамоли деярли ҳар йили жануб томондан эсиб, бизнинг республикамизга кириб, ноқулай об-ҳаво шароитини юзага келтирмоқда. Бунда шамол кўп миқдорда қум уюмларини кўчаларга, аҳоли яшайдиган ҳудудларга олиб киради. Бундай пайтларда аҳоли уйларида эшик ва деразаларни ёпиб, қум бўронидан паноҳ топади. Шуни таъкидлаш керакки, Оролбўйи регионидаги вилоятлар, шунингдек, Қашқадарё, Сурхондарё, Самарқанд, Жиззах ва Сирдарё вилоятларида яшовчи маҳаллий аҳоли бундай кучли шамол ва қум, чанг бўронларидан руҳий, моддий, маънавий, иқтисодий ва экологик жиҳатдан азият чекмоқда.\nЎрмон барпо қилиш орқали кўчма қумларни мустаҳкамлаш, ернинг устки қисмида шамол тезлигини камайтириш, қум, чанг бўронларини тўхтатиш мумкин. Олимларнинг олиб борган изланишлари шуни кўрсатдики, 3 ёшли саксовулзорда қум кўчиши 55 фоизга, 5 ёшда 79,5 фоизга камаяди ва\n7 ёшда бутунлай тўхтайди. 1 туп ўрта ёшли саксовул ўз илдизи билан 10 тонна қумни мустаҳкамлайди ва кўчишига йўл бермайди. 1 гектар саксовул ва черкездан иборат ўрмонзор йил давомида 1135 кг. карбонат ангидрид газини ютиб 835 кг. кислород ажратади. Бу эса ҳаво таркибини яхшилайди, атроф-муҳитни ифлосланишига чек қўяди.\nИнсоннинг саломатлиги кўп жиҳатдан атроф-муҳит экологик ҳолатига боғлиқ. Экологик ҳолат қанча яхши бўлса, инсон соғлиғи ҳам шунча яхши бўлади. Кўп ҳудудларда чўллар саксовул ва бошқа буталарсиз қолган, қум эса тобора шаҳар ва туман марказларигача кириб бормоқда. Ҳозирги кунда кўпгина шаҳар ва туманларнинг исталган ҳудудида қум уюмларини топиш мумкин. Бундай ҳолатлар йилдан-йилга кўпайиб бормоқда.\nДавлатимиз томонидан айни шу муаммолар ечимини излаш ва мавжуд вазиятни юмшатиш бўйича қатор чоралар кўрилмоқда. Президентимизнинг 2019 йил 23 августдаги қарори асосида уларнинг салбий таъсирини камайтириш учун республикамизда ўрмон хўжаликлари томонидан 2020 йилдан бошлаб эрозия ва чўлланишга қарши 500 минг гектардан ортиқ майдонда ўрмонзорлар барпо этиш белгиланган. Бизнинг республикамиз кам ўрмонли минтақаларга киради. Жами ўрмон фонди ер майдони 12 миллион гектардан иборат бўлиб, шунинг атиги 3,2 миллион гектари ўрмон билан қопланган ерлардир.\nРеспубликамизнинг ўрмон билан қопланганлик даражаси атиги 7,2 фоизни ташкил этади. Бу кўрсаткич Россияда 55 фоизни, Болтиқбўйи давлатлари, Грузия, Молдовада 34-38 фоиздир. Агар республика умумий ер майдонининг 80 фоизи чўл ва қурғоқчил ҳудудлардан иборат эканлигини эътиборга оладиган бўлсак, бу жуда кичик ҳажмдир. Шу ўринда таъкидлаш жоизки, ҳукуматимизнинг Орол денгизининг қуриган тубида ўрмонзорлар барпо этишни кўпайтириш мақсадлари учун 2019-2020 йилларда бир йўла “Ўзбекнефтгаз” АЖ томонидан 100 миллиард сўм қўшимча маблағ ажратилиб, қўллаб-қувватлаши ҳисобига 1 миллион 200 минг гектар майдонда уруғдан ва кўчатдан ўрмон барпо этиш ишлари амалга оширилди ва улар яқин 4-5 йил ичида қуюқ ўрмонзорларга айланиб, заҳарли қум, чанг ва тузларни атмосферага кўтарилишини бутунлай тўхтатади.\nЛекин республикамизнинг Қизилқум, Устюрт, Қарши, Сурхон-Шеробод, Мирзачўл каби чўллари ҳамда тоғ олди дашт ерларида иқлим ўзгариши, чорва молларини тартибсиз боқилиши ва бошқа турли табиий ва антропоген факторлар туфайли ўсимликлар турлари ва уларнинг қопланиш даражаси жуда сийраклашиб кетганлиги натижасида салгина шамолда чанг тўзонлари содир бўлиб атрофдаги экологик муҳитни ёмонлашувига олиб келмоқда.\nМазкур масала бўйича Хитой давлати кейинги 10 йилда пойтахт атрофида 100 минг гектар майдонда ўрмонзорлар майдонларини кенгайтиришни ва 12,5 минг гектар майдонда яшил ҳудудлар барпо этишни режалаштирган. Пекин шаҳрининг мэри Лю Цининг фикрига кўра, ушбу тадбирларни амалга оширилиши қум, чанг бўронларининг салбий таъсирини кескин камайтиради. Бундан ташқари, Хитойнинг шимолидаги Ички Монголия, Тибетнинг Хэбэй провинцияси ҳамда Синьцзян Уйғур автоном райони жойлашган ҳудудларда ўзининг катталиги жиҳатдан дунёда иккинчи ўринда турувчи Такла-Макан чўли мавжуд бўлиб, унинг қум барханлари ҳар йили 5-10 метрдан қишлоқ хўжалиги маҳсулотлари етиштириладиган ҳудудларга бостириб кириб бормоқда ва ундан ҳар йили 7 миллиард доллар зарар кўрилмоқда.\nЭколог мутахассислар фикрича, бунинг асосий сабаби табиий факторларгина эмас, балки инсонларнинг чорва молларини меъёрдан ортиқча кўпайтирганлиги ва ҳудудларда яшил ўсимликлар қопламини кескин камайишига ва эрозия жараёнларини кучайишига сабаб бўлмоқда, деб ҳисобламоқда. Бундай ҳолатга қарши курашнинг энг самарали йўли ўрмонзорлар майдонларини ва ўт-ўсимликлар қопламларини қайта тиклаш ва барпо этиш зарурлигини айтмоқда. Жанубий Корея, Япония давлатларида ҳам қумли чанг бўронларига қарши ўрмонзорлар майдонларини кўпайтириш билан шуғулланмоқда.\nҚум ва чанг бўронлари тўғрисидаги интернетда берилган таърифга кўра, Ўзбекистоннинг Оролбўйи минтақаси ва Қизилқум чўллари тез-тез қумли чанг бўронлари бўлиб турадиган ҳудудлардан ҳисобланади.\nДемак, чўлланиш ҳамда қумли чанг бўронлари билан курашишнинг энг асосий ва амалда синалган усули “яшил қопламали” ҳудудларни кенгайтиришдир.\nЖорий йилнинг 6 октябрида Ўзбекистон Республикаси Президентининг қарори билан “Ўрмон хўжалиги тизимини 2030 йилгача ривожлантириш концепцияси” тасдиқланди. Ушбу қарор билан 2020 йил 1 январдан бошлаб ўрмон фондининг ўрмон билан қопланмаган ерларини 49 йилгача муддатга ижарага бериш тизими йўлга қўйилди. Ўрмон фонди ерларидан фойдаланиш самарадорлигини ошириш, шу жумладан, янги ўрмонзорлар барпо этиш, иш ўринларини ташкил этиш, ўрмондан қўшимча фойдаланишни рағбатлантириш, илмий тадқиқот фаолиятини кучайтириш мақсадида ўрмон фонди ерлари фойдаланувчиларини қўллаб-қувватлашнинг қуйидаги янги шакллари жорий этилди.\nХусусан, 2020-2022 йилларда ўрмон фонди ерларини ижарага олган ижарачиларга қуйидаги шартларда ижара тўловини “ноль” ставкасини қўллаш тартиби жорий этилади. Бунда ўрмон фондининг ўзлаштирилмаган ер участкаларида янгидан барпо этилган ва ижарага берилган ёнғоқ мевали боғлар ва тез ўсувчи дарахтлар плантациялари эгаллаган майдонларга беш йил давомида;\nўрмон фондининг чўл ҳудудларида жойлашган, сув билан таъминланмаган ва ўрмон билан қопланмаган ерлари ўзлаштирилиб, чўл ўсимликлари плантациялари барпо этилганда ўн йил давомида;\nўрмон фондининг сув билан таъминланмаган ва ўрмон билан қопланмаган ерлари ўзлаштирилиб, қишлоқ хўжалиги озиқ-овқат экинлари ва доривор ўсимликлар плантациялари барпо этилганда тегишлича бир йил ва уч йил давомида қилиб белгиланган.\n2021 йил 1 январдан бошлаб эса Бандлик ва меҳнат вазирлигининг Бандликка кўмаклашиш давлат жамғармаси маблағлари ҳисобидан ижарачилар аҳоли бандлигига кўмаклашиш рўйхатдан ўтган ишсиз шахсларни ишга қабул қилган тақдирда, уларга иш ҳақи тўлаш харажатларини қоплаш учун 6 ой давомида ўртача иш хақининг 50 фоизи миқдорида, бироқ ҳар бир ой учун базавий ҳисоблаш миқдорининг икки баробаридан ошмаган миқдорда субсидия тўлаш каби бир қатор енгилликлар берилган.\nТаъкидлаш жоизки, ўрмонларни қайта тиклаш ва ўрмонлаштириш тадбирларини жадаллаштириш эвазига 2030 йилга бориб ўрмон билан қопланган майдонлар 6,1 миллион гектарга етказилиб, республиканинг ўрмон билан қопланганлик даражаси 15 фоизга етказилади.\nҲожимурод ТОЛИПОВ ,\nЧўлланиш ва қурғоқчиликка қарши кураш\n← Тажриба: ярим вагон сув ёки шўр сувнинг чучукка айланиши Ўрмон фонди ерларининг 1 минг 327 гектар қисмида 783 минг 600 туп кўчат етиштирилади →


Агар Рухшонанинг ўғирлик қилгани фош бўлса… » Ўзбекистон янгиликлари – Zamin.uz\nБарчага яхши таниш бўлган эстрада юлдузи Рухшона Маткаримова ўзбек санъатида ўз ўрни ва кўплаб муxлисларига эга. Яқинда иккинчи бор она бўлиш бахтига эришган хонанда санъат пиллапоясида бир зумга ҳам тўxтагани йўқ. Аксинча, чин инсоний бахт қуршовида унинг ижод олами ҳам кенгайиб бормоқда. Рухшонанинг protoday.uz сайти ижодкорлари билан самимий суҳбатидан баҳраманд бўлинг:\n—Репертуаримда маъюс қўшиқларим ҳам бор, лекин уларга клип суратга олмаганмиз. Мана яқинда, “Ёқадиму” номли янги таронамизни муҳлисларга тақдим этдик. Яқин кунларда унга клип суратга олмоқчимиз. Менимча бу қўшиғим репертуаримдаги бошқа қўшиқлардан ажралиб туради. “Ёқадиму” кўпчиликка маъқул келди, деб ўйлайман.\n— (Кулиб) Ҳозир менинг “меню”имдан болалар китоблари жой олган. Ҳозир ҳам қизим билан “Фермада ҳайвонлар қандай гапиришади” (“Как говорят животные на ферме”) деган китобни ўқиётган эдик. Асосан, болалар китобларини ўқияпман, қизимга ўқиб беряпман, ичидаги ҳайвонларни кўрсатяпман, умуман китоб билан таништиряпмиз. “Китоб – бу дўст”, деб ўргатяпмиз. Худо хоҳласа, қизим ҳам ақлли, эсли-ҳушли бўлиб, кўп китоблар ўқийди.\n—Боя айтганимдек, янги “Ёқадиму” таронасига ишланган клипни эътиборингизга ҳавола этамиз. Ҳамда яқинда янги телелойиҳа ҳам тақдим этмоқчимиз. Бундан ташқари муҳлисларимиз учун янги видеоклип, янги қўшиқлар кетма кетлигини тайёрлаяпмиз. Ҳозирча янгиликлар фақат шулардан иборат.\nТеглар: қўшиқлар қуршовида этгач беҳисоб қўшиқ қилиши\nБаҳром Назаров нима учун санъат институтини ташлаб кетгани ҳақида сўзлаб берди\n15:50 / 25-02-2017\nШаҳзода: 38 йиллик умр, 15 йиллик ижод, топиш ва йўқотишлар\n17:51 / 18-02-2017\n14 февраль куни "Эътироф" мукофоти совриндорларини тақдирлаш маросими ўтказилади\n21:36 / 30-01-2017\n22:05 / 03-12-2016


1034 Ўқиш режими + -\nАссалому алайкум ва раҳматуллоҳи ва барокатуҳ! Азиза, мўмина, муслима опа-сингиллар! Саййидул айём, ҳафталик байрам кунимиз барчаларимизга муборак бўлсин! Ушбу жума сиз, азизалар билан жума кунида «Каҳф» сурасини ўқишнинг фазилатлари ҳақидаги маълумотлар билан танишиб чиқсак. «Каҳф» сўзи ғор маъносини англатади. Сурадаги асосий қисса қаҳрамонлари Роббиларига иймон келтирган ёш йигитлар ўз замонлари подшоҳи зулмидан қочиб, иймонларини сақлаш мақсадида ғорга кириб оладилар ва ўша ерда илоҳий мўъжиза содир бўлади. Суранинг номи шундан олинган.«Каҳф» сураси Қуръони Каримдаги «Алҳамду» билан бошланган беш суранинг биридир. Бу сурада қиссаларга асосий урғу берилган. 110 оятдан иборат бўлган Қаҳф сурасининг 71 ояти қиссалардан иборат. Сураи каримада каҳф(ғор)га кириб олган йигитлар, икки боғ, Одам ва Иблис, Мусо алайҳиссалом ва солиҳ банда ҳамда Зулқарнайн қиссалари келади.«Каҳф» сурасида ҳам Маккада нозил бўлган бошқа суралар каби ақидани, фикр ва тасаввурни, одоб-ахлоқ ва қадриятларни исломий йўлга солишга даъват етакчилик қилади.Ислом даъватининг машаққатли босқичида мусулмонларни кофирлар азоблаётган бир пайтда тушган бу сураи карима оятлари, ундаги ибратли қиссалар, агар иймон аҳли қийинчиликларга бардош берса, албатта, ғолиб бўлажакларини англатади. Ҳар замон ва маконда ҳам иймон аҳли синовга учраши, кофирлар вақтинча устун келиши мумкинлигини тушунтиради.«Каҳф» сураси ҳақида Пайғамбаримиз соллаллоҳу алайҳи васалламдан бир қанча ҳадиси шарифлар ривоят қилинган. Имом Бухорий, Имом Муслим ва Имом Аҳмад ривоят қилган ҳадисда Абу Исҳоқ қуйидагиларни айтади: «Ал Баррознинг қуйидагиларни айтаётганини эшитдим. Бир киши «Каҳф» сурасини ўқиди. Ҳовлида ҳайвон бор эди. Ҳайвон безовта бўла бошлади. Одам қараса, уни булут ўраб турибди. Бўлган ҳодисани Расулуллоҳ соллаллоҳу алайҳи васалламга айтиб берган эдик, У Зот соллаллоҳу алайҳи васаллам: «Эй фалончи, ўқийвер, у Қуръон тиловати учун тушган сакийнадир», дедилар».\nБошқа бир ҳадисда: «Ким «Каҳф» сураси аввалидан ўн оят ёд олса, Дажжол фитнасидан сақланади», дейилган. Ҳофиз Абу Бакр ибн Мурдавайҳ Ибн Умар розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Ким «Каҳф» сурасини жума куни ўқиса, қиёмат куни унинг қадами остидан нур чиқиб, осмону фалакни ёритади ва унинг икки жума орасидаги хатолари кечирилади», деганлар. Бу сураи каримада ҳар бир инсон ҳаёти давомида учраши мумкин бўлган фитналар: ҳокимият, подшоҳ, амалдорлар ҳақида, мол-дунё ишқи, дунё ҳодисалари, мансаб, подшоҳлик ва имкониятлар бекаму кўст бўлиши ва бошқа фитналар ҳақида улардан четланиши зарурлиги хусусида баҳс юритилгандир. Демак, ҳар бир инсон мазкур фитналардан омон бўлиб юриши учун ушбу ҳадиси шарифларга амал қилиб, ҳар куни сураи Каҳфнинг аввалидан ўн оят, ҳар жума эса аввалидан охиригача тадаббур ила тиловат этиб туришни ўзига вазифа қилиб олса, жуда ҳам яхши бўлади. Демак, ушбу жума «Каҳф» сурасини ўқишга шошилайлик. Аллоҳ таоло ушбу кундаги ибодатларимизни ўз даргоҳида қабул айласин. Омин. Ассалому алайкум ва раҳматуллоҳи ва барокатуҳ!\nҚурбонлик саҳиҳ ибодатдир\nБурун қонаган вақтда бошни ортга эгиш керак дейишади. Лекин ҳеч қачон бундай қилманг Чунки қон ошқозонга тушиб, оғир ҳолатларга олиб келиши ёки нафас йўлига давоми...\n23:38 / 31.01.2017 2687\nМадинада муҳтожларга бериладиган таомларни тарқатишда Умар розияллоҳу анҳунинг ўзлари ҳам иштирок этардилар. Бир куни бир кишининг чап қўли билан таом давоми...\n11:30 / 18.03.2017 1776\n01:35 / 24.11.2016 1996\n«Эътикоф» сўзи «бир нарсани лозим тутиш» маъносини билдиради. Шариатда эса Аллоҳга яқинлик ҳосил қилиш ниятида масжидда ибодатни лозим тутишга давоми...\n03:44 / 04.06.2017 1010\n22:03 / 12 июль 328


Темур Кападзе: "Терма жамоадаги фаолиятимга якун ясамоқчиман" » Xorazm.Net\nXorazm.Net Yulduzlar Siz Bilan Birga ... » sport » Темур Кападзе: "Терма жамоадаги фаолиятимга якун ясамоқчиман"\nТемур Кападзе: "Терма жамоадаги фаолиятимга якун ясамоқчиман"\nТерма жамоамиз сафида узо? йиллардан буён бар?арор ўйин намойиш этиб\nкелаётган тажрибали ярим ?имоячи Темур Кападзе билан sports нашри интервью\nуюштирди, деб ёзади uz24.uz нашри\nОсиё кубоги-2015 мусобакасидан кандай таассуротлар колди?\n- Таассуротлар ижобий. Мусобака хар томонлама яхши ташкиллаштирилган.\nУ кадар катта муаммолар кузатилмади. Факат учрашувлар ўтказиладиган\nорасидаги масофа узок экани бироз кийинчилик тугдирди.\nТерма жамоамизнинг мазкур мусобакадаги иштироки борасида нима дея оласиз?\n- Менимча, биз турнирда ёмон иштирок этганимиз йўк. Бизга шунчаки\nдейишим мумкин. Баъзан хакамлар хам ўзларининг карорлари билан\nтаъсир этган холлари хам бўлди. Лекин турнирни ўйлаганимиздан эрта\nракамларни айблаш хам ноўрин.\nБош жамоамиз кайд этган натижа коникарлими?\n- Йўк. Биз финалга кадар етиб бориб, юртимиздаги барча футбол\nхурсанд килишни хохлагандик. Якунда эса чорак финалдаёк мусобака билан\nмажбур бўлдик. Демак, натижамизни коникарли дейиш, нотўгри. Лекин шу\nкеракки, чорак финалда ўйнаш хам ёмон натижа эмас. хамма кўрди, терма\nбарча аъзолари кўлдан келганча ўйнашга харакат килишди.\nОК-2015 да терма жамоамиз сафида майдонга тушган ёшлар\nхакида кандай фикрдасиз?\n- Янги етишиб чикаётган ёшларда шижоат кучли. Буни сезиш кийин эмас.\nКишини хурсанд киладиган томони, улар ўзларига билдирилган ишончни\nоклашга харакат килишяпти ва буни кайсидир маънода уддалашяпти хам.\nИшонч билан айтишим мумкин, агар хозирги таркибдаги ўйинчилар ўз устиларида\nишлашда давом этишса улардан яхши савиядаги футболчи чикади.\nасосий таркибда ишонч билдиравериш керак.\nДемокчисизки, ёш футболчиларни кўркмай асосий таркибда майдонга\n- Ха. Биз хам качонлардир ёш бўлганмиз ва бизга хам акаларимиз ўз жойларини\nбўшатиб беришган. Бу ишни килиш навбати энди бизга хам келди. Осиё Кубоги\nдавомида амин бўлдимки, ёшлар бизнинг ўрнимизни боса олишади. Шу сабабдан\nўз ўрнимни ёшларга бўшатиб, уларга янада ўсиш имконини беришим лозимлиги\nборасида ўйлаб колдим. Мен терма жамоадаги фаолиятимга якун ясамокчиман.\nБундан чикди, энди бор эътиборингизни клубингизга каратар экансиз-да?\n- Ха, шундай. Мен терма жамоадан кетяпман. Бу хакда якинда бўладиган терма\nжамоа йикилишида эълон килишни ўйлаб турибман. Бундан кейин факат\nклуб учун ўйнайман.\nЯнги мавсумни "Локомотив” сафида ўтказасизми?\n- Келаётган мавсумда "темирйўлчилар” сафида ўйнайман. Клуб билан\nЯкинда хориж йигинига жўнаб кетамиз. Мазкур йигинда ўзимни кўрсатиб,\nмураббийлар штаби ишончини козонишни максад килганман. Янги мавсумда\n"Локо”га совринлар кўлга киритилишида нафим тегишини истайман.\nЭслатиб ўтамиз, Темур Кападзе 2002 йилдан буён Ўзбекистон Миллий терма\nМиржалол Қосимов: «Хатолар кўриб чиқилди, эртага бошқача ўйин бўлади»\nМиржалол Қосимов: «Хитойга қарши осон ўйин бўлмайди, аммо уларни мағлуб эта оламиз»\n(Роналдо) Криштиану Роналдуни жаҳоннинг рамзий терма жамоасига киритмади\nТьерри Анри: Нега «Олтин тўп»га номзодлар орасида Мюллер йўқ?\nОсиё Кубоги-2015. Гуруҳ ўйинларининг вақти\nКриштиану Роналду: «Барселона»ни бутсим мағлуб этгани йўқ»


Лоуренс Блок (1938; АҚШ) | www.ziyouz.uz\nБош саҳифа Жаҳон насри онлайн антологияси Лоуренс Блок (1938; АҚШ)\nРубрика: Лоуренс Блок (1938; АҚШ)\nДетектив жанри усталаридан бири Лоуренс Блок (Lawrence Block) 1938 йили АҚШнинг Нью-Йорк шаҳрида туғилган. Коллеждаёқ ёзишни бошлаган. Илк ҳикояси 1957 йили Manhunt журналида чоп этилган.Ҳозирга қадар Лоуренс Блок 50 дан ортиқ роман ёзди, ҳикоя ва мақолалари сони 100 дан ортади. Детектив ҳикояларини ўз номидан ва Пол Кэвенэг тахаллуси орқали эълон қилади. Детектив жанридан бошқа асарларида Эндрю Шоу, Шелдон Лорд ва Джилл Эмерсон тахаллусларидан фойдаланади. Блокнинг детектив ижоди бир неча серияли романларни ўз ичига олади. Ушбу серияли романлар қаҳрамонлари – корея уруши ветерани Ивэн Таннер, ўспирин Чип Харрисон, қулфбузар Берни Роденбарр, мустақил детектив Мэтт Скаддер ва адвокат Мартин Эренграф.Лоренс Блок уч марта Эдгар По мукофоти лауреати, тўрт марта Shamus, Ниро Вульф мукофотлари совриндори бўлган.\nЛоуренс Блок. Бу киши ўлса (ҳикоя)\nКечки пайт Эдгар Крафт Саратогдаги тўртинчи йўлда иштирок этаётган Чипор Тасма лақабли отга икки юз доллар тикди. Шейла лақабли от ғолиб бўлиши тахмин қилинганди, аммо у биринчи бурилишда муваффақиятсизликка учради ва Чипор Тасма маррага яқинлаша бошлади. Крафт эндигина ютган пулини давоми…\nРукнларЛоуренс Блок (1938; АҚШ)\nЛоуренс Блок. Бир сўзга минг доллардан (ҳикоя)\nМуҳаррирнинг исм-шарифи Уоррен Жукс эди. Бўйи баланд, бармоқлари узун, боқишлари жиддий. Чакка сочлари оқара бошлаган. У одатдагидек стол ортида, урф бўлган костюм-шимда ўтирарди. Треватен унинг олдида худди ҳозиргина инидан чиққан айиқдек кўринарди.-Ўтир, Жим,-илжайди Жукс.-Сени кўришдан доимо хурсандман. Фақат «янги ҳикоя давоми…\nЛоуренс Блок. Аудиторнинг қасоси (ҳикоя)\nБиринчи хат унга сешанба куни келди. Майрон Хеттингер дарров тушунди: қандайдир ишкаллик бор. Гап шундаки, у сешанба кунлари эрталаб умуман хат олмасди. Жума куни жўнатилган хатлар душанба куни етиб келарди. Душанбада жўнатилганлари чоршанба куни келар, камдан-кам ҳолларда сешанба куни иш давоми…


Ўзбекистонда сариқ таксилар даври бошланди\nЭнди киракашлик қиламан деганлар машина пешайвонидаги қошинигина сариққа бўяш билан қутула олмайди.\nЎзбекистон ҳукуматининг “Линиядаги таксилар фаолиятини тартибга солиш чора-тадбирлари тўғрисида” 18 майда қабул қилган қарори 1 январдан кучга кирди.\nБундан олдин Ўзбекистоннинг 20 йиллик тарихида таксилар ранги маромга солинмаган эди.\nЎзбекистон Республикаси Вазирлар Маҳкамасининг “Линиядаги таксилар фаолиятини тартибга солиш чора-тадбирлари тўғрисида” 18 майда қарор қабул қилган эди.\n1 январдан кучга кирган қарор Ўзбекистоннинг барча вилоятларидаги таксилар сариқ рангда, Тошкентда эса қаймоқ рангда бўлишини тақозо қилади.\nСариқ ва қаймоқ рангли машинадан ташқари ҳайдовчиси фаолият учун лицензияга эга бўлиши ва йўлга чиқиш олдидан врач кўригидан ўтган бўлиши керак.\nЎзбекистон Вазирлар Маҳкамасининг “Линиядаги таксилар фаолиятини тартибга солиш чора-тадбирлари тўғрисида” қарори талабини бажармаган таксичилар энг кам иш ҳақининг 20 дан 100 баробари (480-2400 АҚШ доллари) миқдорида жаримага тортилади.\nЎзбекистон автомобил ва дарё транспорти агентлиги вакилининг озодликка билдиришича, бу қарорнинг ижро этилиши сурункали рейдлар воситасида таъминланади.\nМулозимга кўра махсус рухсатсиз киракашлик қилганлар, нафақат жаримага тортилиши, балки машиналари ҳам олиб қўйилиши мумкин.\nАйни пайтда Тошкент кўчаларидаги лицензиясиз киракашлар биринчи ва иккинчи январ кунлари бирор бир назоратчи тарафидан тўхтатилмаганини айтишмоқда.\n45 яшар тошкентлик Абдурашид 1998 йилдан бери киракашлик қилишини айтади:\n- Ўзим илмий ходим бўлиб ишлайман. Фан номзодиман. Ўз соҳамда етук мутахассисман. Лекин академия берган ойлик етмайди. Аввалига Тико машинасида, кейин эса, Нексияда киракашлик қилдим. Эрталаб ишга боргунча ва кечқурун ишдан кейин кира қиламан.\nАбдурашид ака янги йилнинг илк кунларида ҳам бемалол кира қилганини айтади:\n- Душанба дам олиш куни бўлгани учун ҳали назоратчилар чиққани йўқдир, лекин агар мен киракашлик қилмасам, академия маошига қараб қолсам моддий аҳволим ëмон бўлади, дейди у.\nАбдурашид ўз Нексиясини қаймоқ рангга бўятмоқчи эмас. Унинг академиядаги ишидан кетиб профессионал таксичилик қилиш нияти ҳам йўқ. Киракашлик Абдурашид учун қўшимча даромад манбайи.\nТошкентдаги хусусий такси ширкати вакили Абдувосит ака шаҳарда фақат лицензияли таксичилар юришини истайди:\n- Биз шунча ҳаражат қилиб, машиналарни қаймоқ рангларга бўяб, тўловларни тўлаб кўчага чиқсагу, мижозларни бировлар илиб кетса ноинсофлик эмасми. Ҳозир кўчада ҳамма таксичи бўлиб олган. Бошингни қашлайман деб қўлингни кўтарсанг, зув этиб тўртта машина тўхтайди, дейди хусусий таксопарк эгаси.\nАбдувосит ака назарида фақат қаттиқ назорат тизими билангина рухсатсиз киракашлардан қутулиш мумкин.\nРухсатсиз киракашлик бўйича “стажга”эга Абдурашид ака эса ўзининг қўшимча ишидан воз кечмоқчи эмас:\n- Қонун мени, оиламга бир бурда нон топиб турганим бу қўшимча ишдан маҳрум қилса ҳам, мен барибир йўлини топиб киракашлик қилавераман. Мижозларим солиқчи ва милицияни ëмон кўришади. Агар текширишса, мижозлар билан келишиб, бирини тоғам, бирини опам деб айтиб юравераман, дейди 1 январдан "қонундан ташқари таксичи"га айланган тошкентлик Абдурашид ака.\nЎзбекистон автомобил ва дарё транспорти агентлигига кўра, Тошкент шаҳрида аҳолига такси хизмати кўрсатувчи 100 дан зиёд ширкат бор ва улар ихтиёрида 1200 тадан ортиқ автомашина мавжуд.\nЎзбекистон пойтахтидаги ҳусусий таксичиларнинг аниқ сони номаълум. Ўзбекистон солиқ қўмитаси таҳлил бўлими ҳужжатларига кўра, Тошкентда 35 минг нолегал таксичи-киракаш бор.


“Нойил ота қиссаси” ни ўқиб « Ўзбекистон Халқ Ҳаракати\n“Нойил ота қиссаси” ни ўқиб\n15 March 2013 - 14:42\nУшбу сўзларни ёзишимга 2013 йил 12 март куни чиқарилган интернетнинг одноклассники.ру сайтидаги Ўзбекистон Халқ Ҳаракати гуруҳида “Нойил ота қиссаси” мақоласи сабаб бўлди. Мен сайтнинг ЎХҲ ва “Каримов КЕТ” гурухларига аъзоман ва ундаги юртдошларимиз ёзаётган мақола ва фикрларни қолдирмай ўқиб бораман, муҳокамаларга ўз фикримни билдираман. Гуруҳда чиқаётган ватанимизнинг сиёсий, маданий хаётидаги ва жаҳон янгиликларини ўқиб, хабардор бўлиб тураман.\nМени кўп ўйлантирадиган саволлар бор. Қадимда обрўси баланд бўлган буюк аждодларимизнинг илми ва салоҳиятини бутун дунё тан олган, хусусан, Ислом динимиз асли Арабистон ярим оролида пайдо бўлган бўлса-да, қадим Турон заминида ўзининг юксак чўққисига етди десам хато бўлмас, илм аҳли эса Ғарб дунёси ҳали уйқуда ётган бир пайтда самода юлдузларни забт этганди. Бунақа мисолларни санаб адоғига етиб бўлмайди.\nАзиз ўқувчи, мен ёзувчи ёки журналист эмасман, балки гапларим қовушмаса, айбга буюрманг. Дархақиқат, биродарлар юртимизда намозхон деганда “террорист”, “ваҳҳобий” ва “экстремист”деган тушунчалар кўз олдимизга келадиган бўлиб қолди. Айниқса, рўза пайтлари жамоат бўлиб намоз ўқиганлар таъқибга олинди. Диний эркинлик бўғилган.\nЮртдошларимиз нега бунчалар тубанлашиб, ҳа айнан тубанлашиб, манқурт холга келиб қолдилар? Нега бундай бўлди? Балки, буларнинг хаммаси «одил ва доно президентимизнинг сиёсатлари» сабаблидир.\nМен юртдошлиримни тубан деганимга жаҳлингиз чиқмасин, бу гап ҳаммага ҳам тегишли эмас, гуруҳдаги муҳокамаларда мен кўп иштирок этаман ва кўпинча шунга гувоҳ бўламанки, баъзи юртдошларимиз Ўзбекистонда демократия йўқ ёки шунчаки газ-свет йўқ десангиз, сизни дарров “ватан хоини”га чиқаришади ва дейишадики “мана бизда ривожланиш бўляпти, йилдан йилга давлатимизнинг обрўси ошиб боряпти” ёки “бу йил бунча иш ўрни яратилди, пахтадан бунча хосил олинди” ва ҳ.к.\nАзиз юртдошлар! Буларнинг хаммаси ёлғон ахборотлар. Хўп, агар шунча ривожланиш бўлса, унда нега халқнинг ижтимоий ахволи яхши эмас?\nТўғри, ватанни ҳаммамиз севамиз унинг шарафи ва шавкати учун хаммамиз масъулмиз. Лекин бу ерда ҳеч ким ватанини ёмонлаётгани йўқ-ку?!\nАйни мана шундан ҳам билиш мумкинки, бизни “ватан хоини”га чиқарган кимсалар айнан манқурт ва тубан кимсалардир. Чунки улар ўша ўзларининг “доно президентлари ИАК”га қарши танқидий фикрга қаршилик қилишади ва сизни “ватан хоини”га чиқаришади. Кўпчилик яна сиёсатга аралашманглар дейишади, нега энди? Ахир сиёсатга аралашмасанг, сиёсат сенга аралашади-ку!? Ҳаётингга ўз таъсирини ўтказади, ҳамма нарса сиёсат-ку ахир, еяётган нонинг ҳам, хатто олаётган маошинг ҳам сиёсат-ку.\nЎзбекистонда демократия йўқлигига хеч қандай далил ё исбот керакмас ва бу исбот талаб қилмайдиган ҳақиқатдир. Чунки ўзингиз маҳалла ёки кўчага чиқиб президентни ва ё унинг сиёсатини танқид этсангиз кифоя. Эртасиёқ ўзингизни темир панжара ортида кўрасиз. Гуёки сиз давлат душмани ё конституциявий тузумга тажовуз этган бўласиз.\nМақолада айтилганидек, дарҳақиқат динимизнинг сусайишига ўзимиз айбдормиз ва Нойил ота ўз невараларининг ноисломий тарбия олганлигидан ва очиқ-сочиқ юришидан шикоят қилади. Масаланинг ачинарли томони ҳам шундаки, мустақилликдан кейинги ёшларимизнинг диндан йироқ тарбия кўришлари ва “замонавий” тарбия олишаётганлигидадир. Бунга катталар айбдор, чунки улар дунё ташвишларига берилиб, фарзанд тарбиясини унутади, гуёки фарзандининг қорни тўйса бўлди – бор тарбия шу.\nЛекин масаланинг иккинчи томони ҳам бор, тўғри хозир иш топиш, оила боқиш осон эмас. Бир бурда нон учун юртдошларимиз иссиқ ўрни ва яқинларидан кечиб, хорижга меҳнат мухожири бўлиб кетишяпти. Ўзбекистонда хамма нарса зўр бўлганида эди миллионлаб юртдошларимиз хорижга қул бўлиб кетишмасди.\nЯқинда Термиз шахридаги Маннон Уйғур мусиқали драма театрида Сурхондарё вилоят Миллий Хавфсизлик Хизмати ходимлари йиғилиш ўтказишди. Йиғилишда МХХ нинг Термиз шаҳри куратори алмашгани муносабати билан янги куратор ўз фикрларини билдирди . Эмишки, у киши динни яхши ўрганганмиш ва Қуръони Каримда илоҳий ҳеч нарса йўқ, уни Муҳаммад (с.а.в.) эмас, балки тўрт халифа ёзган эмиш (бу “авлиёнинг фикрини қаранг”). Ана сизга динни ўрганган одамнинг фикри. Агар ўша ифлос бу фикрини бирорта мусулмон давлатда айтганида эди, уни ҳалқ шу ернинг ўзидаёқ бурда-бурда қиларди. Лекин афсуски, зал сув қуйгандек жим-жит эди.\nБиров бу гапларга қаршилик билдирмади ва на одамларда хеч қандай реакция содир бўлмади.\nУ яна хожиларни қандай қийнаганларини гапирди. Унинг фикрича, намозни фақат уйда ҳеч кимга билдирмасдан ўқиш керак. Ишхоналарда намоз ўқиганларни ушласам, ундай қиламан, бундай қиламан дейди. Яна жамоат жойларида хожи ёки эшон деган гапларни ҳам эшитмай деди-ки, гуё бу ватанга у хўжайиндек ва одамларнинг нима дейиш ва қилишларини белгилайдигандек. Мана сизга қонун ва давлат химоячиси.\nАхир намоз ўқиш инсоннинг конституциявий хуқуқи эмасмиди? Ўзбекистон Республикаси Конституциясига ёзиб қўйилган “хар ким ўзи истаган динга эътиқод қилиши мумкин” деб. Бир китобда ўқигандим бир куни, И. Каримовдан сўрашибди президент бўлганингиздан кейин Ўзбекистонни Ислом давлати қиламиз деган эдингиз. Ўзбекистон Ислом давлати бўлдими? деб. Шунда Каримов жавоб берган экан. – Ха мана Ислом давлати бўлди-ку! деб ўзини кўрсатган экан. Дарҳақиқат золим ИАК мустақилликнинг илк йилларида содда халқни алдаб ўз тузумини ўрнатди. Ўзига қарши мухолифларни сургун қилди ва қамоққа ташлади.\nАзиз биродарлар, ҳурматли ватандошлар! Ҳикоядаги каби Тоййиб ота ва Нойил оталарга ўхшаб ўз вақтида куфр аҳлидан динимизни ҳимоя қилмасдан вақт ўтгандан кейин пушаймон бўлишнинг фойдаси йўқ. Доно халқимиз “сўнгги пушаймон ўзингга душман” деб бекорга айтмаган. Келинглар, бирлашайлик. Токи бу золим тузум ва унинг ялоқхўрлари йўқ бўлсин. Бу тузумни иншоаллоҳ куни кам қолди. Илоҳим золимларни жазосини Аллоҳнинг ўзи берсин. Бу умримиз қисқа ва кўз очиб юмгунча ўтиб кетади, шундай экан, азиз ватандошлар, шу беш кунлик умримизни хорликда ва қўрқоқ каби панада ўтказмасдан, динимиз учун, эътиқодимиз учун курашайлик. Мен барча ўзини ўзбекман, мусулмонман деганларни хақ йўлда курашга чақираман ва бу йўлда собит туришларига даъват қиламан. Токи ҳеч бер мусулмон бу ҳаётдан надомат билан ўтмасин.


Effect.uz - Симпилислик отахон билан “свет” ҳақида суҳбат\nEffect.uzМақолалар28 Ноя, 2019 08:13\nТаҳририятимизга келиб тушган ариза ва шикоятларнинг аксарияти Симпилис қишлоғидан экан. Бош муҳарриримиз мени дарҳол ўша қишлоққа юбориб, материал тайёрлаб келишни айтди. Отландим...\nҚадим ва машҳур Симпилис қишлоғини топишим қийин бўлмади. Аввало маҳалла гузарига ўтиб, у ерда тўпланиб ўтирган тўрт-беш кишига қишлоқ ҳақида мақола ёзишга келганимни билдирдим ва бунинг учун кимга учрашишим мумкинлигини сўрадим. Улар бир отахонни тавсия қилишди. Манзилини олгач, отахоннинг уйига келдим.\nҲозир қишлигига қарамай, саксондан сакраган отахон ҳовлисида яктакчан юрган экан. Овозимни эшитгач, менга очиқ чеҳра билан пешвоз чиқди.\n— Ке, болам, сени кутиб тургандим.\n— Келишимни қаердан билдингиз, — дедим ҳайратимни яширолмай.\n— Бу қишлоқда нима янгилик бўлса, биринчи мен хабар топаман. Қани, ичкарига кирайлик, — деди-да, оғзидаги носини бир четга туфлади.\nНевараси олиб кирган аччиққина кўк чойни уч қайта айлантириб, янада аччиқроқ қилди. Кейин пиёлага қуйиб, менга узатди. Чойни олиб, мақсадга ўтиб қўя қолдим.\n— Ота, қишлоғингиздан бизга кўп ариза тушган. Ҳар хил муаммолар бўйича, гузардагилар сизга учрашишимни маслаҳат беришди...\n— Жалоба дейсанми, болам? — деди гапимни чўрт кесиб. — Қишлоқдаги муаммоларни менчалик яхши биладиган одамни танимайман. Тўғри жўнатишибди. Нима дардинг бор, қулоғим сенда.\nОтахоннинг чўрткесарлиги ёқди. Гапни нимадан бошлашни билмай тургандим.\n— Аввало янги Президентимиз ҳақида фикрингизни билмоқчи эдим.\n— Ҳа, янги пошшомизми? Яхши, жуда яхши. Халқни, айниқса, кексаларни ўйлаган пошшо кам бўлмайди. Сен менга муаммодан гапир, бошимни айлантирмай.\n— Хўп. Қишлоғингиздан энг кўп шикоят чироқ ўчиши бўйича тушган...\n— Тўғри-да! — яна гапим оғзимда қолди. — Чироқ кўп ўчади. Шуни сўрамоқчимидинг?\n— Чироқ ўчиши ҳақида батафсилроқ нима дейсиз?\n— Падробнийми? Кўп нарса айтаман. Сабринг етадими? Ҳаммасини чиқарасанми газитингда? — Тасдиқ жавобини олгач, давом этди: — Энди, мухбир болам, чироқ реална кўп ўчади. Олдинлари олти соат ўчириб, уч соат ёқарди. Охирги пайтларда разнисасини уч соатга уч соат қиб қўйди. Майли, одамлар кўникиб бўлди. Лекин қачонгача?\nЧол носқовоғини олиб, бир чеким носдан кафтига солди-да, оғзига отди.\n— Мана, масалан, тунов куни туманимизга вилоят ҳокими келди. Эрталаб соат тўққизда свет ўчиришди, шу билан кечки пайт еттида ёқишди. Сабабини билсам, туман сентирида чироқ обеспичит қилишибди, жабрланганлар қишлоқ аҳли. Энди кўчалардаги ҳолатни кўрсанг: мелиса босиб кетган ҳамма жойни. Даже одамлар ер кавлаб, кўчат экяпти. Бўлмаса, ҳозир қиш. Менам бордим-да ҳоким бовани майлисига.\nОтасига раҳмат, халқ билан чин дилдан гаплашди. Одамларнинг дардини эшитди, шотирларига муаммони ҳал қилиш ҳақида буйруқлар берди. Симпилиснинг обрўсини кўтарай деб, менам савол ташладим, — отахон гиламни кўтариб, четига носини туфлади-да, чойдан ичиб, яна давом этди:\n— Ҳоким болам, чироқ ўчиши камайиб қоладими, дедим. Нима деганини биласанми? Отахон, шукр қилинг, олдин олти соат ўчириб, уч соат ёқардик. Ҳозир уч соатга уч соат қилдик, дейди. Ёмон жалим чиқди. Шукр қилармишман. Ношукр бўлганимда бу ёшга етмасдим, болам.\n— Кун бўйи чироқ ўчгани ҳоким ташрифи билан боғлиқлигини қаердан билдингиз, ота? — савол назари билан чолга қарадим.\n— Биламан-да, жим эшитгин. Ўзинг муаммо сўрадинг, энди индамай ўтир. Ҳали энг даҳшати олдинда. Анов куни биринчи пошшомиз туғилган куни эди, тўғрими? У кишини унутиш осонмас, шу давлатга анча меҳнати сингган. Халқни ҳурмат қилмасанг, Каримовнинг ҳурмати бордир, баччағар! Шу куниям светни ўчиришди-да. Уч соат бор, уч соат йўқ. У киши ҳақидаги дакименталний кинони кўрмоқчийдим, йўқ, дилбузардагилар чироқ ўчадиган пайтга тўғрилашган экан. Қайси пайт қўйишни мендан сўрамайдими!\n— Сизнингча, бир кунда қанча соат ва қайси пайтда чироқ бергани маъқул?\n— Э, болам-а, бу қанақа савол? Уялмайсанми? Улар уялмайдими? 25 йил бўлдию! Майли, раз мени фикрим қизиқ туюлса, айтаман. Эрталаб саҳар бешдан тўққизгача ёқсин, ҳамма уйғониб, чой-пойини ичиб, иш-пишини қилади, ишига, ўқишига боради. Кейин тўққиздан ўн биргача ўчирсин. Лекин ўн бирда яна тўк бериши керак, обед пайтию, тўғрими, болам? Иккигача свет бўлсин, иккидан кечки бешгача ўчириб, бешдан яна ёқсин.\nСоат бешда ёққандан кейин то ўн бир ё ўн иккигача ўчирмасин-да. Одамлар кечки овқатини пиширади, бошқа юмушларини қилади, дам олади, дилбузар кўради. Кимдир кино, бошқаси сериал, болалар мультфильм, например, мен “Ахборот” кўришим мумкин. Қизиқарли кўрсатувларни томоша қилгимиз келади. Ана ундан кейин ўн иккидан эрталабки бешгача бемалол ўчирсин. Қара, бир суткада ўн соат тўк эконом қиляпти. Шунча электр етар?!\n— Балки одамларнинг токдан қарзи бордир...\n— Бе, қаяқда? Набарот! Биласанми, болам, ҳар ойда ойлик маош ва пенсиядан тўк учун деб палон сўмдан ушлаб қолишади. Энди ўзинг ўйлаб кўр, например, сен тўкка ҳар ойда пул тўламасанг керак?! Давлат халқдан тўк қарздор бўлиб қолган ҳозир.\n— Отахон, анча сиёсийлашиб кетди суҳбатимиз...\n— Нима, қўрқяпсанми? Нега келдинг олдимга унда? Сентирингда маза қилиб яшаб юравермайсанми? Жаҳлимни чиқарма, бола! Маши гапларимни ҳаммасини ёзгин! Сўзма-сўз ўқийман-а.\nОтахонни ишонтириб, уйидан аранг қочиб чиқдим. Ҳа, менга ўхшаган “қочоқ мухбирлар” қалашиб ётибди. Худди бу чолнинг ичидаги дардга ўхшаб. Оббо, бош муҳаррирга нима дейман энди? Айлантириб, қоғозга ўраб ташарман. Уёғи ўзига боғлиқ...\nЎзбекистон: Янги белгилар ва кундузи чироқ ёқиб юриш...\nЎзбекистонда машиналар кундуз куни ҳам ёритиш чироқларини ёқиб юриши шарт\nТошкентда скутер ҳайдовчиси фожиали тарзда ҳалок бўлди\nИкки ўзбекистонлик бир …\nКиевда чироқ ўчиб қолди. Олий Радада ҳам “свет” …\nТарихда илк бор аёллар очиқ …\nМиш-мишлар чинга айланмоқда! Бабаян яна мураббийликка қайтади...\n22 Июн, 2019 239 0\n“Дер-классикер”. “Бавария” ўз майдонида “Боруссия”ни тор-мор этди...\n10 Ноя, 2019 38 0\nУмид Аҳмаджонов наманганликларга: “Қолганлар сиздан ўрнак олсин”...\n6 Май, 2019 305 0\nЖанубий КореяПрезидентШавкат МирзиёевЯпонияДушанбеБишкек


Сиёсий қочқинлар оилаларига тазйиқлар\nМаҳаллий маъмурларнинг таъқиб-тазйиқларига чидамай, қамалиб кетиш хавфидан қочиб мамлакатни ташлаб кетишга мажбур бўлган мустақил журналист Алишер Таксановнинг яқинлари тазйиқлар остида яшамоқда.\nБу ҳақдаги хабарда айтилишича, куни-кеча А.Таксановнинг опаси уйига икки милиция ходими бостириб кириб, бир неча соат давомида унинг холасини сўроқ қилган. Босимга чидай олмаган холанинг асаблари қаттиқ қақшаб, юраги ушлаб қолган.\nАввалроқ эса А.Таксановнинг опаси Тамила икки марта Бош прокуратурага чақиртирилган ва унга укасига қарши ишлатилиши мумкин бўлган қоғозларни имзолайсан, деб босим ўтказилган.\nА.Таксанов каби ватанини тарк этган ўзбекистонлик бошқа сиёсий қочқинларнинг ҳам юртидаги таниш-билишларидан кўнгли тинчми?\nБу масалани ўрганиш юзасидан боғланганимиз сиёсий қочқинларнинг гапларидан ҳосил бўладиган биринчи таассурот “йўқ”, дейишга асос бўла олади.\n“Бирлик халқ ҳаракати” партияси марказий кенгаши аъзоси, сиёсий қочқин Акбаржон Орипов хорижга кетганидан бери ватанда қолган яқинларига нисбатан таъқиб-тазйиқлар бўлганини сезмаганини билдирди.\nЎзбекистон инсон ҳуқуқлари жамияти раиси, сиёсий қочқин Толиб Ёқубов эса: “Келганимга бир йилдан ошди. Менинг деярли ҳамма қариндошларим, аёлим, фарзандларим Ўзбекистонда қолган. Лекин, худога шукур, шу пайтгача бирортасига нисбатан тазйиқ бўлган эмас”,- деди.\nТаниқли уламо, сиёсий қочқин Обидхон қори Назаровнинг жавоби эса мавҳумроқ бўлди.\n“Ташвиш ҳар доим бор. Лекин ҳозир бу нарса тўғрисида гапирмоқчи эмасман”,- деди Обидхон қори.\nБу мавҳумлик сабабини, Акбаржон Ориповнинг фикрича, ҳукуматнинг “сен менга тегма, мен сенга тегмайман”, деган сиёсатидан излаш керак.\nЎзбекистонда мамлакат ичида юрганлар ҳам агар ҳукуматга тааллуқли ишларга, сиёсатга аралашилмаса, ортиқча таъқиб қилавермайди.\n“Лекин ҳукуматнинг назарида ижтимоий хавфли ҳисобланадиган қатлам – инсон ҳуқуқлари ҳимоячилари, мухолифатдаги партиялар аъзолари борки, улар доимий назоратда туради”,- дейди Акбаржон Орипов.\nСутдан оғзи куйгани учун қатиқни ҳам пуфлаб ичаётган яна бир ўзбекистонлик сиёсий қочқин исмини айтмаслик, овозини эшиттирмаслик шарти билан ўғлининг қийноққа солингани тўғрисида айтиб берди.\nАйтишича, Ўзбекистондан қочиб чиққанидан кейин суҳбатдош бир йиғилишда қилган чиқишидан сўнг ўғли мелисахонага олиб борилиб сўроқ қилинган, противогаз кийдирилиб, қийноққа солинган. Отангни чақиртирасан, деб талаб қилинган.\nУмуман, Ўзбекистон маъмурларининг қочқинларни мамлакатга қайтариш учун уларнинг яқинларига тазйиқ ўтказаётгани тўғрисидаги маълумотлар кўп.\n“Сиёсий қочқинларнинг ватанда қолган оила аъзолари, қариндош-уруғларига тазйиқ ўтказишнинг усуллари кўп, масалан, руҳий тазйиқлар,- дейди сиёсий қочқинлардан яна бири Ғафуржон Йўлдошев. - Руҳий тазйиқ, балки мелисахонага олиб бориб противогаз кийдиришдан ҳам ёмон”.\n“Ватан хоинлари”, “халқ душманлари”, деган тушунчалар тўғрисида кўпроқ маълумот билишни истаганлар Ўзбекистоннинг СССР даврига, Сталин даврига мурожаат қилсин.


Қозоғистон қўшни мамлакатлардан сабзавот маҳсулотларини сотиб олиш бўйича форвард шартномаларини тузади • EastFruit\nБош саҳифа › Янгиликлар › Қозоғистон қўшни мамлакатлардан сабзавот маҳсулотларини сотиб олиш бўйича форвард шартномаларини тузади\nМуаллиф: EastFruit 24 Июн 21 24 Июн 21 01\nМавсумлар оралиғидаги даврда сабзавот маҳсулотлари нархини барқарорлаштириш мақсадида Қозоғистон қўшни давлатлар билан форвард шартномалар тузишни режалаштирмоқда. Бу ҳақда Қозоғистон Республикасининг Савдо ва интеграция вазири Бахит Султонов маълум қилди.\n«Ички бозор барқарорлиги ва прогноз қилинган экспорт ҳажмини таъминлаш учун биз қўшниларимиз, хусусан, Қирғизистон, Ўзбекистон ва Тожикистон билан шартнома тузишни режалаштирмоқдамиз. Мен бугун Марказий Осиё давлатларидан Қозоғистонга ва шунингдек, Қозоғистондан ушбу мамлакатларга картошка, пиёз, сабзи ва карам етказиб берилиши бўйича форвард келишувлар тузиш учун жўнаб кетяпман», деди Савдо вазирлиги раҳбари.\nБу саъй-ҳаракат мавсумлар оралиғида воситачилар нархларни кўтариб юборадиган вақтда ажиотаж талабни камайтириши кутилмоқда. Мазкур ишга бизнес ҳам аралашиши керак, шунинг учун Савдо вазирлиги раҳбари бошчилигидаги делегация Тожикистонга ҳам, Ўзбекистонга ҳам боради. Ўз навбатида, қозоғистонлик мева-сабзавот етиштирувчилар маҳсулотларни йиғим-теримдан сўнг экспорт қилишга келишиб оладилар, деб ёзмоқда ElDala.kz.\nШунингдек ўқинг: Қозоғистонда йилига 200 минг тонна картошка қайта ишланадиган завод қурилади\n«Дастлабки таҳлил шуни кўрсатмоқдаки, оммавий йиғим-терим даврида биз қўшни мамлакатларга қарийб 765 минг тонна сабзавот етказиб бера оламиз. Шу билан бирга, мавсумлар оралиғида бизни 280 минг тонна эртаги сабзавот импорти билан таъминлаш масаласини ҳамкасблар билан муҳокама қиламиз», деди Бахит Султонов.\nСавдо вазирлигининг ҳисоб-китобларига кўра, қўшнилар билан тузилган шартномаларни амалга оширишда сабзавот маҳсулотларининг нархлари ўзгариши динамикаси 2-3 баравар эмас, тахминан 7-10%, максимал 20% ни ташкил қилади.\nУмуман олганда, Бахит Султонов пандемия даврида жорий қилинган локдаунлар қишлоқ хўжалиги маҳсулотлари савдосига оз даражада таъсир қилганини таъкидлади. Шу билан бирга, мамлакатлар асосий озиқ-овқат маҳсулотларини ажиотаж тарзда сотиб олиши Қозоғистонга қайта ишланган қишлоқ хўжалиги маҳсулотлари экспортини 18 фоиз ошириш имконини берди.


Qalampir.uz | Ҳиндистон ва Покистон муносабатларида Ўзбекистон яна янги саҳифа оча оладими?\nТаҳлил\t04 Март 16:44 8892\nБугунги кунда дунё ҳамжамиятининг диққати Ҳиндистон ва Покистонга қаратилган. Жорий йилнинг 27 февраль куни Ҳиндистон ва Покистон минтақа хавфсизлигига раҳна солувчи, қонли ҳарбий қарама-қаршиликни бошлаб юборди.\nОсиё қитъасидаги бу икки давлат Буюк Британия Ҳиндистонга мустақиллик берган 1947 йилдан бери бир-бирига нисбатан душман кайфиятида бўлиб келади. 1947 йилда ҳинд мусулмонлари Ҳиндистондан ажраб чиқиб, Покистон Ислом Республикасини тузган. Уларнинг душманлик муносабатларининг манбаи эса дунёнинг энг “қайноқ” нуқталаридан бири Кашмир ҳудуди ҳисобланади.\nБугунгача Ҳиндистон ва Покистон ўртасида учта йирик ҳарбий тўқнашув юз берган:\n1. 1947-1949 йиллардаги биринчи Ҳиндистон-Покистон уруши.\n2. 1965 йилдаги иккинчи Ҳиндистон-Покистон уруши.\n3. 1971 йилдаги учинчи Ҳиндистон-Покистон уруши.\nБу икки давлат ўртасида ярим асрдан ортиқ вақт мобайнида давом этиб келаётган кескинликни турли вақтларда, дунёнинг турли ташкилот ва қудратли мамлакатлари юмшатишга уринган. Баъзи вақтларда бунинг уддасидан чиқилган ҳам.\n1966 йилдаги Тошкент саммитини шундай самарали уринишлардан бири дейиш мумкин. Собиқ Иттифоқ Вазирлар Кенгашининг раиси Алексей Николаевич Косигин ташаббуси билан Покистон Президенти Муҳаммад Айюбхон ва Ҳиндистон Бош вазири Лаъл Баҳодир Шастри Тошкентда учрашганди. Учрашув якунида “Тошкент декларацияси” имзоланган.\nМазкур учрашув 1965 йилнинг август-сентябрь ойларида Кашмир ҳудудида Ҳиндистон ва Покистон ўртасида рўй берган қуролли тўқнашув туфайли юзага келган кескинликни тинч йўл билан ҳал қилиш мақсадида уюштирилган.\nТошкент декларацияси бу хусусда бир қанча амалий тадбирларни кўзда тутган. Жумладан, ҳар иккала мамлакат қуролли кучларини қуролли тўқнашувдан олдин эгаллаб турган жойларига қайтариш, дипломатик ваколатхоналар фаолиятини, ҳар икки давлат ўртасидаги иқтисодий ва савдо муносабатларини тиклаш белгиланган. Тошкент декларацияси Ҳиндистон билан Покистон муносабатларидаги жанжалли масалаларни тинч йўл билан ҳал этишга асос бўлган.\nДекларация имзоланганининг эртаси куни Ҳиндистон Бош вазири Лаъл Баҳодир Шастри Тошкентда вафот этган.\nXXI асрда Ҳиндистон-Покистон можароси янада авж олди. Бунга ҳар икки давлатнинг ядро қуролига эга бўлиши сабаб бўлди. Улар доимий равишда ўзларининг ҳарбий қудратини ошириб келади. Бу эса минтақада тинчлик ва барқарорликка жиддий хавф солиши шубҳасиз.\nШундай бир кескинлик ҳукм сурган даврда Ҳиндистон ва Покистон муносабатларида илиқ муҳитни шакллантириш ҳамда икки томонга ҳам ўзига хос мажбуриятлар юклаш масаласи яна Тошкентда ҳал этилди. 2016 йилда Шанхай Ҳамкорлик Ташкилотининг Тошкентда ўтган саммитида ушбу икки ядровий қуролга эга давлатларга аъзолик мақомини бериш тўғрисида қарор имзоланган.\nТошкент шаҳрида ўтган ШҲТ саммити доирасида Ўзбекистон Республикасининг Биринчи Президенти Ислом Каримов ва Россия Федерацияси Президенти Владимир Путиннинг ўзаро мулоқоти бўлиб ўтганди.\nИслом Каримов ўша учрашувда ядровий қуролга эга Ҳиндистон ва Покистон давлатларининг ШҲТга аъзо бўлиши дунё харитасини ўзгартирибгина қолмай, жаҳон аренасидаги кучлар тақсимотига ҳам таъсир қилишини таъкидлаган.\n“Ислом Абдуғаниевич бу қандай кўринади: Ўзбекистон Президенти Каримов Ҳиндистон ва Покистонни ШҲТга олиб келди ҳамда янги дунё сиёсий реаллигини барпо қилди. Келинг шу ҳақда суҳбатлашамиз”, деб жавоб қайтарганди Путин кулимсираб.\nҲиндистон ва Покистон ШҲТга аъзо бўлиш билан бирга ташкилотнинг мақсад ва вазифалари ҳамда тамойилларига риоя қилишга ҳам розилик берган. Шундай экан бугун бу икки қўшни давлат ўртасида қуролли тўқнашувлар чиққан бир вақтда ШҲТ нега сукут сақлаяпти?\nШҲТ Хартиясининг 1-моддасида давлатлар орасида ишончли, дўстона ва яхши қўшничилик алоқаларини ўрнатиш ташкилотнинг асосий мақсад вазифаларидан бири экани аниқ ва равшан белгиланган.\nШунингдек, минтақада тинчлик, хавфсизлик ва барқарорликни таъминлаш учун кўп томонлама ҳамкорликни ривожлантириш, террорчилик, экстремизм ва сепаратизмга қарши биргаликда курашиш ҳамда ХХI асрда юзага келадиган муаммоларга биргаликда ечим топиш ҳам Хартияда белгилаб қўйилган.\nҲўш, бугунги кунда ШҲТ минтақа ёки дунёда юзага келган муаммоларни ечиш у ёқда турсин ташкилотга аъзо икки давлат ўртасидаги зиддиятларга барҳам бериш учун қандай чоралар кўряпти?\nҲозиргача ташкилотнинг у ёки бу идораси вакили мавжуд масалага доир фикр билдирганини кўрмадик, эшитмадик. Аммо АҚШ ва Россия каби йирик “держава” давлатлар доимгидек можаронинг устида ҳозиру нозир. Ҳа айтганча, бу ўринда Хитойни ҳам ёддан чиқармаслик керак.\nАҚШ Президенти Дональд Трамп Покистон ва Ҳиндистон чегарасидаги қуролли тўқнашувларни тўхтатиш кераклигини таъкидлади. Россия эса бу икки давлатни яраштириб қўйиш ниятида экани ҳақида баъзи хабарлар тарқалди. Хитой эса, ҳозирча сукутда.\nОчиғини айтиш керакки юқоридаги уч давлат – АҚШ, Россия, Хитой қайсидир томонлама Ҳиндистон ва Покистоннинг қуролли тўқнашувидан манфаатдор. Негаки, қуролли тўқнашувлар вақтида ҳар икки давлатда ҳам қурол-яроғга бўлган эҳтиёж ортади. Бу эса юқорида номи келтирилган давлатларга қўл келиши турган гап. Хитой қурол етказиб бериш бўйича Россия ва АҚШдан сустроқ ҳаракатланиши мумкин, аммо бошқа ҳар қандай саноат маҳсулотларни етказиб бериш бўйича ХХРнинг олдига тушадигани топилмайди.\nЭндиликда Шанхай ҳамкорлик ташкилотининг сукутига тўхталсак. Бу сукутнинг боиси ШҲТнинг қудратли аъзолари Россия ва Хитойда можаронинг барҳам топишига қизиқиш йўқлиги билан боғлиқми ёки ташкилотнинг муаммоларга таъсирчанлиги қуруқ гапми...?\nШундай бир вазиятда расмий Тошкентда яна масъулиятни ўз бўйнига олиш имкониятлари қандай?\n2016 йилда Шавкат Мирзиёев Ўзбекистон Президенти бўлгач, мамлакатда чорак аср давом этган вазият ўзгарди. Ўтган икки йил давомида чегарадош ва чегараорти, ҳатто, океанорти мамлакатлари билан ҳам алоқалар яхшиланди. Шу билан бирга, Ўзбекистон жаҳон сиёсатида Россия ва АҚШнинг бирини танламасдан, уларнинг ҳар бири билан манфаатли алоқа ўрнатишга уриняпти.\nДунё сиёсатининг фаол иштирокчисига айланган Ўзбекистон Афғонистонда тинчлик ва барқарорликни таъминлаш учун турли форматдаги саммитларда иштирокини орттирди ҳамда ўз таклифларини бера бошлади.\nШавкат Мирзиёев қисқа фурсатда икки марта Ҳиндистонга ташриф буюрди. Ўзбекистон-Ҳиндистон муносабатлари ҳозирда ҳар доимгидан-да яхшироқ. Шундай бир вазиятда Ҳиндистон ва Покистон муносабатларининг тикланишида Ўзбекистон воситачи бўлса-ю, бу воситачилик самарали якунланса, дунё сиёсий харитасида Ўзбекистоннинг мавқейи анчайин мустаҳкамланган бўларди, чаманда...\nИмрон Хон Покистон ҳам, Ҳиндистон ҳам ядро қуролига эгалигини эслатди Покистон Ҳиндистон ҳарбий самолётларини уриб туширди “Аэрофлот” самолёти фавқулодда Тошкентга қўнди ОАВ: Хитой Ҳиндистон ва Покистонни яраштириб қўймоқчи\n24 Май 15:13 6953


“Биз қачонгача топган мардикор пулимизга шам сотиб оламиз? “ – mulkdor.com\n“Биз қачонгача топган мардикор пулимизга шам сотиб оламиз? “\nApril 6 2017, 06:04 Жамият\n”Мен Фарғона вилояти Бувайда туманида яшайман. Бизда свет аввал фақат қаҳратон қишда ўчар эди. Совуқда совқотиб, ҳам маънан, ҳам жисмонан, ҳам руҳан азоб чекиб яшар эдик. Энди эса баҳор келди, лекин светсиз келди негадир. Биз қачон зулматдан зиёга чиқамиз? Биз қачон инсонлар каби ҳаёт кечирамиз? Биз қачонгача топган мардикор пулимизга шам сотиб оламиз? Бизнинг қария ота-онамиз қуёш нурида қандай юради, қандай таҳорат қилади, қандай?\nСовуқда на светимиз бор, на газимиз. Лекин 150 минг сўм пулингиз бўлса, ўтин сотиб оласиз. Бир юк машина ўтин 3 миллион сўмга айланмоқда. Лекин пулни қаердан олайлик? Иш-жой қаерда? Бу пулни ким олади? Албатта¸ оддий халқнинг хаққини еб, қорнини семиртириб юрганларда. Нега Андижон, Фарғона, Тошкент ва умуман шаҳар марказларида яшайдиган аҳолига етган свет ва газ, айнан вилоят қишлоқларига келганда, тугаб қолади? Нега свет Ўзбекистон Республикасининг ҳамма жойида бир хил ўчмайди? Ахир ватанимиз битта, президентимиз битта, ҳатто паспортимиз бир хил, лекин нега тенглик йўқ, нега? Нега туман ва қишлоқлар шам ёруғида, совуқда қақшаб ва касалванд бўлиб умр ўтказади? Шаҳарда эса аксинча.\nҚонунда миллат ажратиб, “лўлини лўли ёки қозоқни қозоқ”, деб ҳақорат қилса, давлат қамайди. Лекин нега давлатимиз ўз халқига келганда бу тенглик ва ажратмачиликдан воз кечмаяпти? Светдан халқ қарз бўлса, нега қарзлар ундирилиб, станциялар таъмирланиб, свет муаммоси ҳал этилмаяпти? Нега бу электросетдагилар ишламай, давлатдан ойлик олиб, халқни эзиб юрибди?\nДарахтнинг учи қимирласа, шамол келса ёки осмон булутли бўлиб ёмғир ёғса, гўёки юракка ёғаётгандай, шамол юракни ва руҳни синдириш учун эсаётгандай туюлади. Бунинг сабаби, баҳона тайёр – шамол келди ва симлар узилди, ёмғир ёғди ва станциялар портлади. Яна маҳалладан 20 мингдан пул йиғиб, тузатилади. Қачонгача туманимизнинг “қарзи кўп”, деб сим узилади ва станциялар портлайди?\nТуманимизга мустақилликдан кейин нечта ҳоким келиб-кетдику, лекин қилган ишлари кўзга деярли кўринмайди. Халқга ёрдами тегмаса, халқнинг дардини ва муаммосини ўзиникидай билиб, яхши шароитга олиб чиқмаса, бундай бошқарувчининг нима кераги бор?\nВаъдалар фақат тилда, амалда деярли кўринмайди. “Ҳамма ўзини ўзи бошқариш керак” деган тушунчани халқнинг онгига қўяди, гўёки халқ учун шахсий хисобидан бир сўм сарф қилиб қўйгандай”.\nҲокимлар одамлар билан гаплашишни билмайди\nПрезидент Шавкат Мирзиёев кеча иқтисодиёт соҳаси бўйича йиғилиш ўтказган ва унда ҳокимларнинг халқ билан мулоқот қилиш маданиятига ҳам тўхталиб ўтган. "Ҳокимларимизда ...\nЖамиятAugust 13 2019, 01:08\nХабарларнинг ҳиссиз талқини (давоми)\nЕр ҳам боладай тарбия истайди. Уни тинмай парвариш қилиш керак. Ҳа, тинмай. Шунда у меҳнатига яраша мўл ҳосил беради. Бизнинг томарқамиз қўшниларимизникидан кичик бўлсада, ...\nЖамиятMarch 11 2018, 08:03


Муҳаммад (ﷺ) ҳаётлари — KUKALDOSH.UZ\n28.03.2019 / - Ислом тарихи, Мақолалар, Янгиликлар\nМуҳаммад (ﷺ) ҳаётлари\nИсмоил алайҳиссалом арабларнинг отаси\nСуюкли ўғил-қизларим, келинг Исмоил алайҳиссалом қандай қилиб арабларнинг отаси бўлиб қолганини билиб оламиз!:\nБарча арабларнинг чуқур илдизлари ва узун насаблари бор бўлиб, Иброҳим алайҳиссаломнинг ўғли Исмоил алайҳиссаломнинг авлодларидандир.\nИсмоил алайҳиссалом арабларнинг отаси дейилади. Келинглар, Аллоҳ йўлидаги суюклиларим, Исмоил алайҳиссалом қандай қилиб арабларнинг отаси бўлиб қолганини билиб оламиз.\nИсмоил алайҳиссаломнинг отаси Иброҳим алайҳиссалом саййида Сора онамизга уйланган эдилар, лекин аёлларининг ёши ўтиб қолган ва фарзанд кўрмас эдилар. Сора онамизнинг Ҳожар исмли хизматкор жориялари бор эди. Ўзининг ёши ўтиб қолгани ва энди фарзанд кўролмаслиги англаб етгач, “Шояд эримнинг кўзларини қувонтирадиган фарзанд туғиб берса”, деган ўй билан Иброҳим алайҳиссаломга тортиқ қилдилар. Иброҳим алайҳисссалом Ҳожарни ўз никоҳига олдилар ва Аллоҳ таоло уларга Исмоил алайҳиссаломни неъмат қилиб берди.\nУлар бундан жуда мамнун бўлдилар. Сўнг аёли Ҳожарни ва фарзанди Исмоилни олиб кимсасиз Маккаи Мукаррама ерларига йўл олдилар. Уша замонларда у ерларда на экин ва на сув бор эди. Улар Маккаи Мукаррама ерларига етиб боргач Аллоҳ таоло Иброҳим алайҳиссаломга ўғли Исмоил ва унинг онаси Ҳожарни шу ерда қолдиришни ваҳий қилди. У зот ҳам Роббисининг талабини қабул қилиб, у иккисини ушбу чўл ерда қолдириб, Маккадан жўнашга отланганларида Ҳожар онамиз эргашиб: “Ей ҳожам, қаёққа кетмоқдасиз? Бизни бу ерда ёлғиз ташлаб кетасизми?” дедилар.\nИброҳим алайҳиссалом уларга қарадилар ва кўзлари ёшга тўлиб яна йўлида давом этдилар.\nШунда Ҳожар онамиз иккинчи бор эргашиб: “Буни сизга Аллоҳ буюрдими?”, дедилар. У зот: “Ҳа”, деб жавоб бердилар.\nҲожар онамиз: “Ундай бўлса У бизни ёлғиз ташлаб қўймайди!” дедилар.\nШунда Иброҳим қуйидаги оятдаги сўзлари ила Роббисига юзланди:\n“وَإِذْ قَالَ إِبْرَاهِيمُ رَبِّ اجْعَلْ هَذَا الْبَلَدَ آمِنًا وَاجْنُبْنِي وَبَنِيَّ أَنْ نَعْبُدَ الْأَصْنَامَ (۳۵) رَبِّ إِنَّهُنَّ أَضْلَلْنَ كَثِيرًا مِنَ النَّاسِ فَمَنْ تَبِعَنِي فَإِنَّهُ مِنِّي وَمَنْ عَصَانِي فَإِنَّكَ غَفُورٌ رَحِيمٌ (۳۶) رَبَّنَا إِنِّي أَسْكَنْتُ مِنْ ذُرِّيَّتِي بِوَادٍ غَيْرِ ذِي زَرْعٍ عِنْدَ بَيْتِكَ الْمُحَرَّمِ رَبَّنَا لِيُقِيمُوا الصَّلَاةَ فَاجْعَلْ أَفْئِدَةً مِنَ النَّاسِ تَهْوِي إِلَيْهِمْ وَارْزُقْهُمْ مِنَ الثَّمَرَاتِ لَعَلَّهُمْ يَشْكُرُونَ (۳۷) رَبَّنَا إِنَّكَ تَعْلَمُ مَا نُخْفِي وَمَا نُعْلِنُ وَمَا يَخْفَى عَلَى اللَّهِ مِنْ شَيْءٍ فِي الْأَرْضِ وَلَا فِي السَّمَاءِ (۳۸)”\n“35. Эсла, Иброҳим демишди: «Эй Роббим, бу юртни омонлик юрти қилгин, мени ва болаларимни санамларга ибодат қилишимиздан четда қилгин.\nЭй Роббим, албатта, у(санам)лар одамлардан кўпини адаштирдилар. Бас, ким менга эргашса, у мендандир. Ким менга осий бўлса, албатта, Ўзинг мағфират қилгувчи ва раҳмлисан.\nЭй Роббимиз, ҳақиқатда мен ўз зурриётимдан, сенинг Байтул Ҳароминг ёнига, гиёҳсиз водийга жойлаштирдим. Эй Роббимиз, намозни тўкис адо этишлари учун Бас, Ўзинг одамлардан баъзиларининг қалбларини уларга талпинадиган қилгин ва уларни мевалардан ризқлантиргин. Шояд шукр қилсалар.\nЭй Роббимиз, албатта, Сенинг Ўзинг махфий тутган нарсамизни ҳам, ошкор қилган нарсамизни ҳам яхши биласан. Аллоҳ учун на ердаю на осмонда бирор нарса махфий қолмас.” (Иброҳим сураси, 35-38-оятлар).\nСўнг Иброҳим алайҳиссалом қалби хотиржам бўлиб Фаластин ерларига кетдилар. Чунки уларни Аллоҳнинг ғамхўрлиги остида қолдирди. Аллоҳ эса уларни ҳеч ҳам ташлаб қўймайди.\nҲожар онамиз Аллоҳ азза ва жаллага бўйсуниб фарзанди Исмоил алайҳиссаломни ёнига қайтди. Ўзи билан олган хурмони ер ва сувни ичар эди. Лекин бир муддатдан сўнг суви ҳам, хурмоси ҳам қолмади. Уни очлик ва чанқоқ қийнай бошлади. Исмоил очлиқ оғриғидан букилиб қола бошлади. Онаси эса нима қилишини, егулик ва сувни қаердан топишини билмай унга ҳайрон қараб тураверарди.\nСув излаб Сафо тепалигача югуриб борди ва унинг тепасига кўтарилди, лекин у ерда сув топа олмади. Сўнг пастга тушиб, Марва тепалиги томон югуриб бориб, тепасига чиқди. Аммо у ерда ҳам сув топа олмади. Кейин яна Сафога қайтиб борди, Сафодан яна Марвага. Шу тариқа етти бор (Сафо ва Марва орасидаги масофа бир шавт деб аталади) юрди. Шу пайит қулоғига бир овоз чалинди. Дарров Исмоилни олдига қайтди. Бориб қараса, унинг бармоқлари орасидаги ердан сув чиқяпти. Шунда: “Аллоҳу акбар. Аллоҳу акбар”, деб такбир айтиб, сувни атрофини ўрай бошлади. Сув кўпайиб боравергач: “Зам Зам!”(маъноси Тўхта, тўхта!), деди. Ўзи ва гўдаги у сувдан тўйиб ичишди. Сув эса тўхтамасдан кўпайиб борар эди.\nҲожар онамиз эса Аллоҳ таолонинг неъматига шукрона сифатида сажда қиларди.\nСамодаги қушлар ҳам сувни кўриб, пастга қараб уча бошладилар. Ўша пайтда Журҳум қабиласи саҳрони кезиб юрарди. Қушларни пастга тушаётганларини кўриб: “Қушлар қандайдир сувни кўрганлиги учун пастга тушаётган бўлса керак”, деб шу томон йўл олдилар.\nУ ерда Ҳожар онамизни кўришгач, сувнинг эгаси у эканлигини билдилар ва ушбу ўринда жойлашишга изн сўрадилар. Ҳожар онамиз уларга изн бердилар.\nШу тариқа Журҳум қабиласи Замзам суви атрофида жойлашишди ва шароит ёққани сабабли у ерда ўрнашиб, муқим бўлиб қолишди. Исмоил ҳам улар орасида, уларнинг болалари билан бирга вояга етди. Улардан араб тилини ўрганиб, бу тилда худди улар сингари гапирадиган бўлди.\nИсмоил улғайиб, уйланадиган ёшга етгач, Журҳум қабиласидан уйланди. Тез орада Исмоилнинг фарзандлари пайдо бўлди. Аллоҳ таоло Исмоилнинг зурриётига барака берди. Унинг авлолидан бўлган Адноннинг икки ўғли бўлиб, уларнинг исмлари Маъад ибн Аднон ва Акк ибн Аднон эди. Акк ибн Аднон Яман ерларида ўрнашди. Яманнинг подшоҳи Зу Нувос эди.\nМаъаднинг авлодлари унинг фарзанди Низор орқали тарқалган. Низорнинг авлодларидан турли қабилалар пайдо бўлган. Шу йўсинда бу муборак ерларда Исмоил алайҳиссаломнинг авлодлари асрлар оша кўпайиб борди ва ниҳоят Саййидимиз Муҳаммад алайҳиссолату вассалам ушбу авлоддан чиқдилар.\n“Ҳаяту Муҳаммад” китобидан\n“Кўкалдош” ўрта махсус ислом билим юрти мударрислари\nРустам Охунд ва Охунжон Аҳмад таржимаси.\nТаровиҳ намозининг фазилатлари


Ургут туманидан қўнғироқ қилган суҳбатдошимиз ўз қишлоғи қабристонидаги қабр тошларининг номаълум шахслар томонидан ваҳшийларча бузилгани тўғрисида хабар берди.\n- Мен Ургутданман. Бизлар эшонбувалардан. Бизнинг қишлоғимизда номаъқулгарчилик бўлиб кетди. Шуни айтмоқчи эдим. Қишлоғимизнинг қабристонининг қабр тошларини майдалаб кетишди.\nОзодлик: Ким майдалаб кетди?\n- Буни аниқлай олмадик. Бир милициялар келиб у ëқ бу ëқ¸ документ-покумент қилиб кетди. Делони ëпиб¸ қайтиб кетишди.\nОзодлик: Демак¸ менинг тушунишим бўйича¸ сизларнинг қишлоқдаги қабристоннинг қабр тошларини номаълум одамлар парчалаб кетган. Ўзлари билан олиб кетганми?\n- Йўқ¸ ўша ерга отиб кетган. Вообше оëқости қилиб юбордида ота-боболаримизнинг қабрларини. Шунақа жойларни расво қилганда. Милиция “тополмадик” деяпти. Бошқа нарсани топардию¸ лекин буни топмади. Шунга калла қотиб¸ телефон қилган эдим.\nОзодлик: Бу Ургут туманининг қайси қишлоғидан?\n- Ургут тумани Хўжабаланд маҳалласи¸ дейди ургутлик суҳбатдошимиз.\nРоссияда меҳнат қилаётган асли ўзбекистонлик Аҳмаджон Озодлик орқали Ўзбекистон мухолифатига мурожаат қилишга қарор қилибди..\nАҳмаджон: Менинг исмим Аҳмаджон. Россиядан телефон қилаяпман. Битта саволим бор эди. Кейин гапга ўтсам¸ майлими ака?\nАҳмаджон: Ўзбекистон жосуси Икрок Ëқубов деган йигит чиққан эди сизларнинг радиоларинг орқали. Кейинги тақдири билан қизиққан эдик. Кейинги масала “Эркин микрофон”да сув¸ газ¸ электр энергия¸ сайловларнинг қаллобликлари¸ порахўрликни эшитиб келаяпмиз. Менинг демоқчи бўлган гапим - нима қиламиз энди? Каримовнинг олиб бораëтган тузуми¸ сиëсатини инсонлар билдида энди. Кимнинг орқасидан эргашайлик биз? Бутун муаммоларнинг якунида бир савол туғиладики¸ нима қилишимиз керак?\nОзодлик: Бу гапларингизни мухолифат лидерлари ҳам эшитишар ва ажабмас бу гапингизга жавоб тариқасида бир нарса дейишар.\n- Тўғрию¸ энди эшитиб келишаяпти. Буларнинг бизга матбуотлари келмаса. Ҳозир шахсан мен билаяпманки¸ сизларнинг радионинг мухлислари миллионларга етар экан. Бу “Эркин микрофон”дан маълум бўлаяпти. Ваҳоланки¸ булар ҳам эшитишади. Тем более булар политикада юрибди. Лидерлар¸ политиклар¸ мутахассислар¸ иқтисодчилар кўринмаяптида¸ халқ кўпроқ гапираяпти. Ўзбекларда мен деб чиқадиган сиëсатчилар бордир¸ вақти-соати бўлиб қолди уларга эргашсак. Уларнинг дастурларини билсак. Бизда матбуот нол. Ëруғлик сизлардан келаяпти. Сизлар орқали булар тиришқоқ бўлмаяпти. Ўзлари билан тортишиб¸ какой то нималар бўлаяпти¸ мен шулардан илтимос қилардимки¸ биз мухолиф партияларнинг лидерларини эмас¸ аъзолари ҳам бўлади¸ шуларни бир эшитайлик. Концовка нима¸ нима қилайлик¸ дейди Аҳмаджон.\nДаниялик сураткаш кечирим сўрасин...\nҚўқонлик Эргашбой акани эса халқаро мавзулар қизиқтиради. У пайғамбаримиз Муҳаммад (с.а.в) ҳажв қилинган суратларни чизган даниялик карикатурачи рассом Курт Вестергаард атрофида кўтарилган навбатдаги шов-шувга муносабат билдиради.\nДаниялик бу карикатурачи ўтган ҳафтанинг жума куни навбатдаги ҳужумга учраган, сомалилик бир одам унинг жонига қасд қилганликда айбланиб¸ қўлга олинган эди.\nҚўқонлик Эргашбой ака гапиради.\n- Мен Қўқонданман. Фамилиям Қўшматов. Ислом дини ва империализм соҳасида ўз фикримни билдирмоқчиман. Бундан икки йил муқаддам Данияда сураткаш Муҳаммад пайғамбаримизнинг танқидий суратини олиб чиқиб¸ бутун дунëда жуда катта шов-шув бўлди. Шу даниялик одамга яқин кунда Сомали фуқароси суиқасд қилди. Ҳозир уни қўлга олишди. Мана шу бугун ҳам euronewsда беришдики¸ исломист шу ишни қилди деди. Менга бу нарса жуда ҳам оғир тушди. Суиқасд қилган сомалилик фуқаронинг ҳеч қандай Исломга дахли йўқ дейман. Исломни ниқоб қилиб олиб¸ бизнинг динимизнинг обрўсини тўккан одам¸ деб ҳисоблайман. Менга яна битта оғир тушадиган қаерда гап бўлса¸ бизнинг динимизни ниқоб қилиб¸ бизнинг динимизнинг обрўсини тўккан одамларни чет давлат ташкилотларида¸ Европа давлатларида “исломист” дейишади. Ҳа бунинг исломга ҳеч қандай дахли йўқку. Муҳаммад пайғамбаримизнинг ҳеч қандай дахллари йўқку. Даниялик сураткаш буни чизиб жуда нотўғри қилган. Мен илтимос қилардимки¸ Дания ҳукумати эмас бу киши дунë мусулмонларидан кечирим сўрасин¸ дейди Эргашбой ака.


ФСБ ўз курсдошларини ўлдирмоқчи бўлган талабани қўлга олди\n20:14 28 Октябр 2020\n17:22 28.10.2019 Ҳавола олиш\nМосква вилоятидаги техникумлардан бирининг талабаси ўз курсдошлари ва ўқитувчиларини ўлдириш мақсадида қурол сотиб олди.\nТОШКЕНТ, 28 окт - Sputnik. Россия Федерал Хавфсизлик хизмати Москва вилоятида курсдошлари ва ўқитувчиларини ўлдирмоқчи бўлган техникум талабасини қўлга олди, деб хабар қилмоқда РИА Новости.\nХабарда айтилишига кўра, Луховицк қишлоқ хўжалиги ва саноат техникумининг талабаси 2018 йилдан буён ётоқхонадаги қўшнилари, курсдошлари ва ўқитувчилари билан можароли муносабатда бўлган. Навбатдаги жанжалдан сўнг талаба уларни ўлдиришга қасд қилган ва ушбу мақсадида қурол қидирган. Шунингдек у ўқ-дори ва портловчи моддалар ҳам қидирган ва ўзининг ушбу ҳаракатлари билан хавфсизлик хизмати диққатини тортган.\nҚўлга олиш вақтида унинг ёнидан Макаров пистолетига ўхшаш пистолет топилган. Айни дамда унга нисбатан Россия ЖКнинг “Жиноятга тайёргарлик кўриш”, “икки ёки ундан ортиқ кишини ўлдиришга ҳаракат қилиш” каби бандлари асосида жоноят иши очилган.\nЭслатиб ўтамиз, Россияда сўнгги вақтларда мактаб ва коллеж ўқувчилари орасида ўз синфдошларига тажовуз қилиш ҳолатлари кўплаб учрамоқда. 2018 йилнинг 17 октябрида Керч шаҳрида 18 ёшли коллеж талабасининг ҳужуми оқибатида 22 киши қурбон бўлган эди.


Йил бошидан буён 14 минг ўзбекистонликлар Россия фуқаролигини олган\n01:31 28 Феврал 2020\n09:57 25.11.2019 (Янгиланган 09:59 25.11.2019) Ҳавола олиш\nБу йил Россия фуқаролигини олганлар сони 1,5 баравар ошди, улардан 14 минг нафари (5%) ўзбекистонликлар.\nТОШКЕНТ, 25 ноя – Sputnik. Бу йилда Россия хорижий фуқароларга 1,5 баравар кўпроқ фуқаролик паспортлари берди, деб хабар қилмоқда Россия ИИВ.\n2019 йилнинг январь-сентябрь ойларида 285 минг киши Россия фуқаролигини олган. Бу ўтган йилга қараганда 48 %га кўп, - дейилган хабарда.\nУшбу ўсиш асосан Украинанинг ЛНР ва ДНР ҳудудларидан келган фуқароларга Россия фуқаролигини соддалаштирилган тартибда бериш билан боғлиқ. Хусусан ушбу ҳудудлардан 146 минг кишига фуқаролик берилган.\nШунингдек Қозоғистон фуқаролари – 35 минг киши, Тожикистон фуқаролари – 30 минг киши, Арманистон – 17 минг киши, Ўзбекистон – 14 минг киши, Молдавия -11,5 киши.\nХабарда айтилишига кўра, фуқаролик олган кишиларнинг аксарияти Ростов вилоятида мурожаат қилган – 71 киши, Москва ва Москва вилоятида – 10 + 18 минг киши, Краснодар, Санкт-Петербург ва Ленинград вилоятларида – 10 минг кишидан.\nШунингдек, ҳукумат томонидан қабул қилинган “Рус тили соҳибларига фуқаролик бериш” дастури ҳам ишламоқда. Унга кўря ота-онаси ёки буви ва бувалари Россия ҳудудида туғилган, уйида доимо рус тилида гаплашадиган кишилар “рус тили соҳиби” деб тан олиниши ва уларга соддалаштирилган тартибда Россия фуқаролиги берилиши мумкин.


Бу йил мактабларда ўқув йили қандай бошланади? Вазирлик 3 та сценарийни ўрганяпти\nБош саҳифаЯнгиликларБу йил мактабларда ўқув йили қандай бошланади? Вазирлик 3 та сценарийни ўрганяпти\nХалқ таълими вазирлиги ўқув йилини бошлаш бўйича учта сценарий устида иш олиб бормоқда.\nВазирликнинг Матбуот котиби маълум қилишича, ҳозирда Халқ таълими вазирлиги, Соғлиқни сақлаш вазирлиги ва бошқа тегишли вазирлик ва идоралар билан биргаликда ўқув йилини қай тарзда бошлаш устида ўрганишлар олиб бормоқда.\nХалқ таълими вазирлиги ўз ваколатидан келиб чиқиб ўқув йилини бошлаш бўйича қуйидаги 3 та сценарийни ўрганяпти:\nКайд этилишича, карантин қоидаси ўзгаришидан қатий назар вазирлик томонидан онлайн мактаб лойиҳаси давом эттирилиши режалаштирилган. “Ушбу лойиҳа боланинг мактабдан ташқари олган билимини уйга келиб мустаҳкамлаш, ўқитувчиларга эса малакали ҳамкасбларининг маҳорат дарсларини олиш учун доимий имконият майдони бўлиб хизмат қилади”, дейди матбуот котиби.


Олмаота вилоятида бино олдида турган маҳбуслар, 2008 йил, март. (Владимир Третьяков)\nОЛМАОТА – Қозоғистон жиноятлар қурбонлари учун компенсация жамғармасини ташкил этди. У қисман судланган жиноятчиларнинг тўловлари ҳисобига тўлдирилади.\nҚозоғистон Бош прокуратурасининг 26 июль кунги баёнотига кўра, 1 июлдан эътиборан, жиноят содир этганлик учун судланган шахслар жиноят қурбонларининг компенсация жамғармасига бадал тўлашлари лозим.\nЖамғарма жиноят натижасида молиявий зарар кўрган, бироқ жиноятчининг номаълум эканлиги ёки одил судловдан қочиб юргани сабабли товон пулини ололмаётган жабрланувчиларга кўмак беришга қаратилган.\nЖамғарманинг компенсация маблағлари бир марталик тўлов кўринишида қуйидаги тўрт устувор тоифадаги гуруҳ вакилларига тўланади: жинсий зўравонлик қурбони бўлган вояга етмаганлар; одам савдоси ёки қийноқлар қурбонлари; жиноят натижасида соғлиғига жиддий зиён етган шахслар ёки инсон иммунитет танқислиги вируси билан касалланганлар; вафот этган қурбонларнинг қонуний вакиллари.\nҚарағанда вилоятидаги ахлоқ тузатиш колониясида журналистлар учун уюштирилган очиқ эшиклар кунида ишлаётган аёллар. 2015 йил, июль ойи. (Владимир Третьяков)\nСодир этилган жиноятларнинг оғирлигига қараб, судланган жиноятчилар 12000 дан 72000 тенгегача (34 дан 207 АҚШ долларгача) пул тўлашлари керак бўлади.\nЖамғарма фонди, шунингдек, маъмурий ҳуқуқбузарликлар учун тўланган жарималар ва ахлоқ тузатиш ишлари билан банд бўлган судланган шахсларнинг маошларидан олиб қолинадиган пул маблағлари ҳисобига ҳам тўлдирилади.\nБош прокуратура ҳисоб-китобларига кўра, жамғармага ҳар йили 1 миллиард тенгедан (2,9 миллион доллар) ортиқ маблағ келиб тушади.\nУшбу лойиҳа Бош прокуратура томонидан ишлаб чиқилган бўлса-да, уни Молия вазирлиги амалга оширади.\nМаҳбуслардан пул ундириш\nЖамғарма маблағлари қурбонлар ҳуқуқларини ҳимоя қилишга сафарбар этилади, дейди Остона адвокатлари уюшмаси юристи Аманжўл Муҳамедяров Карвонсарой билан суҳбатда.\n«Қонун лойиҳаси Бош прокуратура томонидан ишлаб чиқилган», деди у. «У 2016 йилда муҳокамага қўйилган эди. 2017 йилда Сенат ҳужжатни тасдиқлади. Шу йилнинг январь ойида эса унга президент Нурсултон Назарбоев имзо чекди».\nМуҳамедяровнинг сўзларига кўра, жамғарма 2020 йил 1-июлдан компенсация пулларини тўлай бошлайди.\nДавлат жамғармани қўллаб-қувватлаш учун ҳеч қандай пул ажратмайди, у давлат бюджетига боғлиқ бўлмайди, деди Муҳаммедяров, тўланадиган пуллар давлат ғазнасига тушмайди; барча маблағлар жабрланганларга компенсация сифатида тўланади.\n«Бошланғич босқичда Бош прокуратура жамғарма фаолиятини алоҳида назоратга олиши лозим – судланганлардан пул йиғиш, жабрланганларга компенсация тўлаш ва уларнинг жабрдийда деб тан олинишини тезлаштириш шулар жумласидандир», деди адвокат.\nЖабрдийда жамғармадан товон пули олганидан кейин ҳам етказилган маънавий зарарни ёки суд харажатларини қоплаш учун жиноятчини судга бериши мумкин, деб қўшимча қилди Муҳамедяров.\nЖабрланганлар учун ёрдам\nЗўравонлик жиноятидан жабрланганлар учун мўлжалланган бу каби компенсация жамғармалари Қўшма Штатлар ва Австралияда анчадан бери мавжуд, дейди Олмаотада жойлашган Марказий Осиё стратегик тадқиқотлар институти директори Анна Гусарова.\n«Қозоғистонда жиноятдан жабрланганларга товон тўловчи фонд жуда керак, чунки жабрдийдалар кўмакка муҳтож», дейди Гусарова. «Барча жиноятчилардан пул ундириш ҳам мантиқан тўғри, чунки пул маблағлари танлаб олиш асосида йиғиладиган бўлса, ушбу чоранинг адолатли экани савол остида қолади».\nБироқ, келгуси икки йил давомида давлат томонидан йиғилиши режалаштирилган 2 миллиард тенге (тахминан 5,8 миллион АҚШ доллари) белгиланган мақсадли гуруҳларга компенсация пулларини тўлаш учун етарли бўлмаслиги мумкин, дея таъкидлади у.\n«Шунга қарамай, Бош прокуратуранинг бутун жамғарма фаолиятини назорат қилиб бориши мақсадга мувофиқ», деди у.\n«Ундириб олиш учун судланувчида пул бўлмаса, у тўлаши керак бўлган маблағ қарз сифатида ёзиб борилади ва судланувчи уни кейинчалик тўлаши керак бўлади», деди Гусарова.\nФонд билан қандай боғланcа бўлади? Телефон рақами қандай?